
Ο μοναδικός δρόμος για την ευτυχία είναι 
να µην ανησυχούµε για πράγµατα που 
ξεπερνούν 
τα όρια των δυνατοτήτων µας. 


Πολλοί από µας παραπονιούνται: «ΑΧ, αν είχα καλύτερο 
σπίτι... αν είχα καλύτερη εμφάνιση... αν είχα καλύτερη 
δουλειά» - και παραιτούµαστε από την απόλαυση και τη 
βελτίωση όσων έχουμε Μήδη. Πολλοί ανησυχούμε 
-«τρωγόμµαστε»- για πράγματα που δεν μπορούμε να 
αλλάξουμε. Για παράδειγµα, δεν μπορούμε να αλλάξουμε 
το ότι είμαστε θνητοί ή το ότι τα αγαπημένα µας πρόσωπα 
έχουν ελαττώματα - κι ότι είναι επίσης ευάλωτα. 

Υπάρχουν πολλά πράγματα που δεν εξουσιάζουµε, που 
βρίσκονται έξω από τον έλεγχό µας. Οι άνθρωποι που 
θέλουν να ελέγχουν τα πάντα -οι λεγόμενοι, στα αγγλικά, 
οοπίτοἰ [πθακ5 (η έκφραση είναι πολύ πετυχηµένη)- 
υποφέρουν πολύ από το απλό γεγονός ότι δεν μπορούν να 
ελέγχουν τα πάντα. Έτσι, ματαιοπονούν, αγχώνονται, 
απογοητεύονται, επιρρίπτουν ευθύνες στους άλλους και, 
την ίδια στιγµή, βασανίζονται από ενοχές. 

Αν θέλεις, λένε οι Στωικοί, να µη σου τύχουν αρρώστιες, 
θάνατος ή φτώχεια, θα δυστυχήσεις. Αν επιθυμείς κάτι που 
ξεπερνά τις δυνάµεις σου, θα αποτύχεις. Καθετί που 


αγαπάς πρέπει να ξέρεις τι είναι, ποια είναι η φύση του και 
τα όριά του. Παραδείγματος χάρη, ένα ποτήρι είναι κάτι 
εύθραυστο, αν σπάσει λοιπόν δεν πρέπει να ταραχτείς: το 
παιδί σου είναι άνθρωπος, άρα εξ ορισμού θνητό. Ο 
ποιητής Τ. Σ. Έλιοτ προσθέτει: «Οι άνθρωποι στους 
οποίους δεν έχουν τύχει σοβαρά πράγματα δεν 
αντιλαμβάνονται την ασηµαντότητα των γεγονότων». 

Μερικοί άνθρωποι πιστεύουν ότι δικαιούνται µια ζωή 
χωρίς διακυμάνσεις, χωρίς κρίσεις, χωρίς αποτυχίες και 
άσχηµες εκπλήξεις - τέτοια ζωή δεν υπάρχει οὔτε για τα 
άτοµα οὖτε για τις κοινωνίες. Ο Στωικός «φιλόσοφος 
Επίκτητος µας παροτρύνει να περιμένουμε συμφορές τις 
οποίες ωστόσο πρέπει να αντιμετωπίζουμε µε θάρρος, 
χιούμορ και υπομονή. 

Ἡ δυστυχία οφείλεται τις περισσότερες φορές στην 
απεγνωσµένη προσπάθεια να ελέγξουµε όσα είναι 
ανεξέλεγκτα ή στην αμέλεια που δείχνουμε για όσα 
μπορούμε να ελέγξουμε. Πλούσιος δεν είναι αυτός που έχει 
πολλά πολλά υπάρχοντα αλλά εκείνος που έχει λίγες 
επιθυμίες. Την ιδέα αυτή συναντάμε επίσης στον βουδισµό, 
ο οποίος, αντίθετα από τις άλλες θρησκείες, δεν 
επικεντρώνεται στη λατρεία της θεότητας αλλά στον 
τερματισμό της ανθρώπινης οδύνης. 


2 


Αντί να δίνουµε πλούτο στα παιδιά µας, 
καλύτερα να δίνουμε μόρφωση. Οι 
μορφωμένοι 
φτωχοί άνθρωποι έχουν περισσότερες 
ευκαιρίες 
στη ζωή απ’ όσες οι αδαείς πλούσιοι. 


Μπορούμε να το διατυπώσουµε διαφορετικά: «Μη δίνεις 
στους ανθρώπους ψάρια. Μάθε τους πώς να ψαρεύουν». Οι 
γονείς έχουν υποχρέωση να φροντίζουν τα παιδιά τους 
μέχρι την ενηλικίωσή τους. Στη συνέχεια τα παιδιά πρέπει 
να μπορούν να σταθούν μόνα τους στον κόσµο. Πολλοί 
γονείς, από ανασφάλεια και υπερπροστατευτισμµό, 
παρέχουν υπερβολικά υλικά µέσα στα παιδιά τους ῃµε 
αποτέλεσμα αυτά να αδρανούν, να τα βρίσκουν όλα 
έτοιµα, να τεµπελιάζουν, να γίνονται «κακοµαθηµένα». 
Όμως ο υλικός πλούτος είναι αβέβαιος, µπορεί να χαθεί 
από µια λανθασμένη επαγγελματική κίνηση ή από µια 
οικονομική και κοινωνική κρίση. Ἡ μόρφωση όµως δεν 
χάνεται, και ποτέ δεν πάει χαμένη. Οι Στωικοί εννοούν τη 
μόρφωση όχι µόνον ως τη διαδικασία µιας επαγγελματικής 
εκπαίδευσης αλλά και «ως πνευματική και ηθική 
καλλιέργεια. Ένας από αυτούς, ο Σενέκας, επιμένει στην 
αναγκαιότητα της παιδείας και της ατοµικής προσπάθειας: 


τα πράγµατα είναι δύσκολα όχι επειδή προσπαθούμε πολύ 
αλλά επειδή δεν προσπαθούμε αρκετά. 

Ἡ συμβουλή των Στωικών στους γονείς είναι να 
προσπαθούν να αναθρέψουν ελεύθερους και ανεξάρτητους 
ανθρώπους, όχι μαμόθρεφτα που ζουν παρασιτικά µε 
μοναδικές επιθυµίες την κατανάλωση και το βόλεμα. 

Αν όταν θυµώνουμε µε τα ελαττώματα 
των ανθρώπων στραφούµε προς τα δικά µας 
και τα εξετάσουµε, ο θυµός θα µας περάσει. 


Οι άνθρωποι κάνουν ό,τι μπορούν. Διγοστοί είναι εκείνοι 
που θέλουν να είναι κακοί. («Ουδείς εκών κακός» έλεγε ο 
Σωκράτης.) 

Όταν κάποιος ας «φέρεται άσχηµα, πρέπει να 
σκεφτόμαστε δύο πράγματα: πρώτον, ότι κι εμείς έχουµε 
ελαττώματα και, δεύτερον, ότι ο καθένας είναι, εν μέρει 
τουλάχιστον, προϊόν των συνθηκών της ζωής του. Αν, 
λόγου χάρη, κάποιος γίνει κατά συρροήν δολοφόνος, 
υπάρχουν πολλές πιθανότητες να έχει κακοποιηθεί στην 
παιδική του ηλικία, να έχει δηλαδή «κατασκευαστεί» µέσα 
από φρικτές καταστάσεις. Αυτό δεν σηµαίνει ότι πρέπει να 
παραβλέπουμε τις αποτρόπαιες πράξεις ή ότι πρέπει να 
εξισώνουµε το ηθικό βάρος όλων των πράξεων, ή να τις 
αφήνουμε ατιμώρητες. 

Όταν λοιπόν οι άνθρωποι δεν ενεργούν µε τον τρόπο που 
θέλουµε, ας δείχνουμε επιείκεια. Ο λαός, που δεν είναι 
πάντα σοφός -αλλά μερικές φορές είναι-, λέει: «Δώσε τόπο 
στην οργή». Εξάλλου, δεν έχουν όλοι οι άνθρωποι την ίδια 
πνευματική δύναμη ώστε να γίνονται καλύτεροι. Ἡ 
βελτίωσή µας είναι µια σταδιακή διαδικασία µε πολλά 


πισωγυρίσµατα. Πρέπει να µάθουµε να συγχωρούµε τους 
άλλους όπως συγχωρούµε τον εαυτό µας. Κι εκτός αυτού, 
όπως έλεγε ο Όσκαρ Ουάιλντ, µε το να συγχωρούµε τους 
εχθρούς µας τους εκνευρίζουµε λίγο περισσότερο - πράγμα 
που Ἠπορεί να είναι διασκεδαστικό και σωτήριο. 

Ἡ συνηθέστερη αντίδρασή µας στους Κλέφτες, τους 
ψεύτες, τους κακοποιούς είναι το μίσος και η επιθυµία για 
εκδίκηση. Όμως το πρόβλημα δεν λύνεται έτσι. «Προτού 
ξεκινήσεις για ταξίδι εκδίκησης, σκάψε δύο τάφους» λέει ο 
Κομφούκιος. Το πρόβλημα λύνεται µε την κατανόηση, µε 
την αποδοχή του εξής απλού γεγονότος: οι άνθρωποι που 
σφάλλουν στερούνται των ηθικών εκείνων κριτηρίων που 
οδηγούν τους ενάρετους. Όταν λοιπόν κάποιος πει ή κάνει 
κάτι ανόητο, κάτι απεχθές, είναι άξιος οίκτου, όχι θυμού. 

Τέλος, είναι χρήσιμο να σκεφτόμαστε πως αν οι 
άνθρωποι µας ήξεραν καλύτερα, αν ἤξεραν τα βαθύτερα 
ελαττώµματά µας, ίσως να µας κακολογούσαν ακόµα 
περισσότερο. Πολλά από τα ελαττώµματά µας τα ξέρουμε 
μόνον εμείς. Όλοι έχουµε μυστικά, υπό την έννοια ότι 
προσπαθούμε να δείχνουμε καλύτεροι απ’ ό,τι είμαστε. 

Αν λοιπόν κάποιος σε έχει εξοργίσει, έχε υπόψη ότι είναι 
η δική σου σκέψη που σε εξοργίζει (κάτι σχετικό λέει και ο 
Δαλάι Δάμα για τον θυμό) - µην αφήσεις τις εντυπώσεις 
σου να σε παρασύρουν σε υπερβολικές αντιδράσεις. Αν 
δώσεις λίγο χρόνο στον εαυτό σου, θα μπορέσεις να 
ελέγξεις τις αντιδράσεις σου: η σύγχρονη λέξη είναι 
«8Ώ6ΕΘΙΓ πιβηΏβΟΘ6ΠΙΕΠΗΙ». 

Όλοι θα συμφωνήσουμε ότι ο θυμός καταστρέφει την 
ικανότητά µας να παίρνουμε σωστές αποφάσεις. Γι’ αυτό, 
πρέπει να φερόµαστε µε μετριοπάθεια και, ταυτοχρόνως, 
µε αποφασιστικότητα. Ο Επίκτητος λέει ότι κάθε πράγµα 
έχει δύο λαβές: µία από την οποία μπορείς να το σηκώσεις 
και µία από την οποία δεν μπορείς. Δηλαδή, κάθε πράγμα 


έχει δύο όψεις, µία υποφερτή και µία όχι. 0Ο θυµός μοιάζει 
ανώφελος µας εμποδίζει να διαχειριζόµαστε την 
κατάσταση που ουσιαστικά τον προκάλεσε και, όχι 
σπάνια, γίνεται εργαλείο παραλογισμού. Δέει ο Ρωμαίος 
ιστορικός Τά- 

Κκιτος: «Όι προσβολές, όταν γίνονται δεκτές µε 
περιφρονητική σιωπή, εξουδετερώνονται. Όταν γίνονται 
δεκτές µε εκνευρισµό όµως, δείχνουμε ότι, σε κάποιο 
βαθµό, αναγνωρίζουμε την αλήθεια των προσβολών». 

Ο Σωκράτης δεν έχανε ποτέ την ψυχραιμία του. Στις 
διαφωνίες του µε άλλους ανθρώπους δεν έλεγε ποτέ κάτι 
αλαζονικό ή υβριστικό: ανεχόταν την αλαζονεία των 
άλλων βάζοντας τέρμα στον διαπληκτισµό. Ἡ αλαζονεία 
δεν µας αφήνει να δούµε τα ελαττώματά µας, αλλά, όπως 
έλεγε ο Απολλόδωρος, δεν υπάρχει ανάστηµα στο 
ανθρώπινο γένος που να µην το συνέτριψε ο χρόνος ήο 
φθόνος. 

Να επιζητούµε συναναστροφή µε ανθρώπους 
που µας κάνουν καλύτερους, όχι µε εκείνους 
που ενθαρρύνουν τον χειρότερό µας εαυτό. 


Οι άνθρωποι είναι σαν τα χημικά στοιχεία: όταν δύο από 
αυτά έρχονται σε επαφή, είτε αδρανούν είτε αντιδρούν. 
Στη δεύτερη περίπτωση αλλάζουν και τα δύο. Πολλές 
φορές, µετά από µια βραδιά που περάσαμε µαζί µε άλλους, 
λέμε: «Απόψε το κανιβαλίσαμε». Τι σηµαίνει αυτό; Το 
αισθητικό µας επίπεδο έπεσε, η συμπεριφορά µας 
αλλοιώθηκε λόγω της ὐπαρξής µας στο εσωτερικό µιας 
ομάδας. Ἡ ομάδα εξασκεί µια µορφή πίεσης, µας κάνει 
όλους λίγο πολύ όµοιους, µας ισοπεδώνει. Χρειάζεται 
προσοχή: όταν συναναστρεφόμαστε ανθρώπους, είτε 
γινόμαστε {ίδιοι µε αυτούς («Αν ο γείτονάς σου είναι 
βρόµικος, θα σε βροµίσει κι εσένα» λέει ο Επίκτητος) είτε 
εκείνοι ακολουθούν τους δικούς µας τρόπους. ΌΟι 
περισσότεροι από µας δεν καταφέρνουµε να κατευθύνουµε 
τις συναναστροφές µας - αφηνόµαστε να µας κατευθύνουν 
εκείνες. Ἡ οχλοκρατία είναι η ακραία µορφή αυτής της 
συμπεριφοράς: το άτοµο αποποιείται κάθε ευθύνη και 
συμπεριφέρεται σαν µέλος ενός κοπαδιού. Λέει ο Βρετανός 
συγγραφέας Τέρρυ Πράτσετ: «Το 10 του όχλου ισούται µε 


το ΙΩ του πιο Ὠὐλιθίου που βρίσκεται µέσα σ’ αυτόν 
διαιρεμένο διά του πλήθους του». 

Συχνά παρασυρόµαστε από Χχυδαίες αντιλήψεις, 
χρησιμοποιούμε Χχυδαία γλώσσα η αυτοάµμυνά µας 
εξασθενεί. Κατά κάποιον τρόπο χάνουμε τον εαυτό µας -ο 
Όσκαρ Ουάιλντ έλεγε: «Να είσαι ο εαυτός σου, όλοι οι 
άλλοι ρόλοι είναι πιασµένοι». Για να διατηρήσουμε τον 
εαυτό µας, χρειάζεται ένστικτο και αυστηρότητα στην 
επιλογή των ανθρώπων που µας περιβάλλουν. Χρειάζεται 
ένστικτο και αυστηρότητα στην επιλογή των συζητήσεων 
και των πράξεων στις οποίες συμμµετέχουµε. Το ερώτηµα 
είναι ένα: θα το έλεγα αυτό, θα έκανα το Α ή θα έκανα το Β 
αν ήμουν μόνος; Θα έλεγα το Α ήτο Β, θα έκανα το Α ήτο 
Β αν έπρεπε να αναλάβω ολόκληρη την ευθύνη; 

Καλό είναι να µη συζητάμε πράγματα που είναι 
σηµαντικά για µας µε ανθρώπους που δεν γνωρίζουμε και 
δεν εμπιστευόµαστε. «Ου πάντα τοις πάσι ρητά» (δεν 
λέγονται όλα σε όλους) έγραφε ο Πυθαγόρας ο Σάµιος. Οι 


άνθρωποι μπορούν να παρερμηνεύσουν, να 
διαστρεβλώσουν, να κουτσοµπολέψου»ν. 
Ανεξαρτήτως τόπου και χρόνου, πρέπει να 


συμπεριφερόµαστε σαν διακεκριµόνα πρόσωπα. Και να 
θυμόμαστε πως ο φθόνος των άλλων για µας δεν είναι 
παρά συντετριµµένος θαυμασμός. 


ο) 


Στον γάµο, επειδή είναι η στενότερη δυνατή 
συναναστροφή, ισχύουν πολύ περισσότερο 
οι κανόνες περί καλής συναναστροφής. 


Καμιά φορά, ο Επίκτητος αναφερόταν µε δυσπιστία στον 
θεσµό του γάµου υποστηρίζοντας ότι µια τέτοια συμβίωση 
«βγάζει από Ἰέσα µας τον χειρότερό µας εαυτό». Πίστευε 
πολύ στη φιλία, αλλά δεν πίστευε ότι μπορούν δύο σύζυγοι 
να είναι φίλοι. Ο γάµος, έλεγε, είναι µια τροµερή διάσπαση 
από την καλή ζωή. Το να ασχολείσαι καθηµερινά µε 
µικροπράγµατα (τα οποία οι σύζυγοι συσσωρεύουν, καµιά 
φορά επιδεικνύοντας έξαλλη καταναλωτική συμπεριφορά) 
και το να ανησυχείς µε το τι κάνει το παιδί σου (αν έφαγε 
ή αν άργησε να γυρίσει σπίτι) µπορεί να γίνει σκέτη 
αγγαρεία. Ἡ συνεχής συναισθηματική προσοχή που 
απαιτείται από τους συζύγους μπορεί να αποβεί µεγάλο 
βάρος. Οι σοφοί δεν πρέπει να ανησυχούν και να 
κατατρίβονται µε τις ασήμαντες λεπτομέρειες της 
οικογενειακής ζωής. Ο Επίκτητος ήταν υπέρ του γάµου 
μεταξύ δυο «φιλοσόφων, όπως στην περίπτωση των 
Κυνικών Κράτη και Ιππαρχίας, που ζούσαν απέριττα, χωρίς 
σπίτι ή υπάρχοντα, χωρίς να αναλώνονται σε τσακωμούς 
για το ποιος θα πλύνει τα πιάτα. 


Το ζήτημα, όπως Ἰπαίνει στον σύγχρονο κόσµο, είναι η 
σωστή επιλογή συντρόφου και η απλή, χιουμοριστική και 
άνετη αντιμετώπιση της καθημερινότητας. Λέμε συχνά ότι 
η καθημερινότητα σκοτώνει τον έρωτα - αντί να πούμε ότι 
τον έρωτα τον σκοτώνει ο τρόπος µε τον οποίο 
διαχειριζόµαστε την καθηµερινότητα: η γνκρίνια, οι 
απαιτήσεις, τα παράπονα, οι παρεξηγήσεις, οι όχι και τόσο 
ξακάθαρες κουβέντες, οι υπόγειες αλληλοκατηγόριες, οι 
υποψίες. 

Συνειδητοποίησε πρώτα ποιος θέλεις να είσαι. 
Ύστερα κάνε αυτά που πρέπει να κάνεις. 


Ο άνθρωπος διαμορφώνεται µε τον χρόνο και περνάει 
μεγάλο µέρος της ζωής του σαν «νποτκ ἴπ ῥρτοστοεςς», εν 
εξελίξει. 

Για να γίνουμε αυτό που θέλουμε κι αυτό που μπορούμε, 
πρέπει πρώτα να αποκτήσουµε µιαν εικόνα του ιδανικού 
μας εαυτού: ποιος άνθρωπος θέλω να είμαι; ΊΤοιο 
επάγγελμα θέλω να εξασκώ; Ποια είναι τα προσωπικά µου 
ιδεώδη; Προὐπόθεση είναι η αυτογνωσία, η 
συνειδητοποίηση της ταυτότητας Και των ορίων µας. Δεν 
πρέπει οὔτε να έχουµε µεγάλη ιδέα για τον εαυτό µας ούτε 
να τον περιφρονούµε. Παρατηρείται συχνά το παράξενο 
φαινόμενο να µην είµαστε ποτέ ικανοποιημένοι από την 
τύχη µας («ΑΧ, εγώ ο άτυχος, τι θα μπορούσα να έχω κάνει 
αν µου είχαν δοθεί περισσότερες και καλύτερες 
ευκαιρίες...»), αλλά να µην επιθυμούμε περισσότερη σοφία 
ή εξυπνάδα. Πολλοί άνθρωποι θα ήθελαν να είναι 
ωραιότεροι ή πλουσιότεροι, λίγοι όµως ομολογούν ότι θα 
ήθελαν να είναι εξυπνότεροι, παρότι η εξυπνάδα είναι η 
ικανότητα να διακρίνουμε αµέσως τι πρέπει να κάνουμε σε 
κάθε περίσταση. Έχουμε την τάση να αποδίδουµε στη 


μοίρα τις αποτυχίες µας, ενώ αποδίδουµε τις επιτυχίες µας 
στην προσωπική µας αξία και προσπάθεια. 

Υπάρχουν πολλοί τρόποι να φτάσουμε στην αυτογνωσία - 
ο πόνος, η απώλεια, ο έρωτας- και στη συνέχεια να 
κάνουμε όσα «πρέπει» να κάνουμε. Μέσα µας υπάρχουν 
κάµποσοι άνθρωποι, έχουµε έναν «καλό» κι έναν «κακό» 
εαυτό, δυνάµεις φανερές και δυνάµεις κρυμμένες, ταλέντα, 
δεξιότητες, όνειρα Και αυταπάτες, ψευδείς εικόνες και 
ιδέες. 

Οι μεγάλοι ταξιδευτές υποστηρίζουν ότι τα περιπετειώδη 
ταξίδια αποκαλύπτουν ποιοι είμαστε, τι φοβόμαστε, τι 
τολµάµε, πού υστερούµε. Οι κοινωνιολόγοι υποστηρίζουν 
ότι οι Κοινωνικές αναταραχές αποδεικνύουν ποιοι είμαστε. 
Οι επαναστατηµένοι καλλι- 
τέχνες υποστηρίζουν ότι ο αληθινός µας εαυτός είναι αυτό 
για το οποίο µας επικρίνει το ευρύ κοινό. Το σίγουρο είναι 
ότι κανείς από µας δεν είναι τέλειος - έχουµε μακρύ δρόµο 
να διανύσουµε και, στην πορεία προς την αυτογνωσία, 
ίσως τροµάξουμε από τα ευρήματά µας. 

Καμιά φορά λέμε: «Πρέπει να βρω τον εαυτό µου». Στην 
πραγματικότητα, τον εαυτό µας δεν τον βρίσκουμε, τον 
επινοούµε, τον δημιουργούμε εμείς οι ίδιοι, τον 
σµιλεύουμµε. Όρισε λοιπόν στον εαυτό σου έναν χαρακτήρα 
και έναν τρόπο ζωής που θα τον διατηρείς και θα τον 
υποστηρίζεις είτε είσαι µόνος σου είτε είσαι µαζί µε 
άλλους. 

Ἡ βάση της φιλοσοφίας και το στοίχημα της φιλοσοφίας 
είναι η αυτογνωσία. Πράγματι, για τους Στωι- 
κοῦὺς τα εξωτερικά γεγονότα κανονίζονται από τη μοίρα, 
επομένως δεν ἈἩπορούμε να τα ελέγξουμε. Ωστόσο, 
παραµένουμε υπεύθυνοι για τις ενέργειές µας. 

Αν και ο όρος «ειμαρμένη» που χρησιμοποιούν οι Στωικοί 
παραπέμπει στην έννοια του πεπρωμένου και της μοίρας, 


δεν πρέπει να συγχέεται µε τη µοιρολατρία. Σύμφωνα µε 
τον Χρύσιππο, η μοίρα είναι η φυσική και αιώνια ευταξία 
του συνόλου. Και μολονότι είναι αναπόδραστη και όλες οι 
δυνατότητες που έχει ένα γεγονός να εξελιχθεί είναι 
δεδοµένες, έχουµε περιθώριο να κάνουµε επιλογές: το ποια 
από τις προκαθορισµένες δυνατότητες θα επιλέξουμε 
ανήκει στη δική µας δικαιο- 

δοσία. Για παράδειγµα, η αρρώστια δεν είναι κάτι που 
μπορούμε να ελέγξουμε: το πότε θα αρρωστήσουµε, για 
πόσο, αν θα θεραπευτούµε δεν εξαρτώνται από µας. 
(Ωστόσο, η ψυχική δύναμη µπορεί να επηρεάσει την ίαση 
του σώματος. Από µας εξαρτάται όµως το να 
επισκεφτούµε έναν καλό γιατρό, να κάνουμε δηλαδή µια 
σωστή επιλογή - χωρίς αυτό να µας εγγυάται ότι θα 
πετύχει η θεραπεία. 

Την ιδέα της ειµαρµένης συναντάμε στις φιλοσοφίες του 
Νοαιν Ασθ στις οποίες εμφανίζεται µε τη λέξη «κάρµα», η 
οποία σηµαίνει «πράξη» στα σανσκριτικά. Ως κάρµα 
ορίζεται ο ρόλος που έχει διαλέξει για µας το σύμπαν. Το 
Ναιν Ασθ είναι επηρεασμένο από τον στωικισµό και 
προτείνει ἨἹερικές από τις ιδέες των Στωικών περί 
ολότητας του σύμπαντος, καθώς και μερικές πρακτικές 
όπως οι αστρολογικές παρατηρήσεις και ο διαλογισμµός. 


Ἴ 


Έχεις δύο αυτιά αλλά ένα στόµα. 
Άκου δύο φορές και µίλα µία. 


Ἡ φλυαρία είναι µεγάλη πληγή του σύγχρονου ανθρώπου. 
Αν μελετήσει κανείς τις διαφημίσεις της τηλεφωνίας, θα 
συμπεράνει κάτι που φαίνεται αβλαβές -την προτροπή προς 
τη φλυαρία («Μιλήστε δωρεάν, όσο θέλετε!»)- αλλά δεν 
είναι. Όταν μιλάμε ακατάπαυστα, είναι φυσικό να λέμε 
βλακείες και να επαναλαμβάνουµε τα ίδια και τα ίδια. 
Κανείς δεν εκτιμά τους Φφλύαρους, μολονότι ίσως τους 
ανέχεται από ευγένεια. Κανείς δεν ενδιαφέρεται για την 
προσωπική µας ιστορία, για το ὁδράµα µας, για τις 
περιπέτειες και τα κατορθώματά µας. Με το να φλυαρούμε 
γύρω από όλα αυτά γινόμαστε μµεμψίμµοιροι, ή ποµμπώδεις 
και καυχησιάρηΏδες. Η φλυαρία µάς εμποδίζει να ακούμε 
τους άλλους και, όχι σπάνια, µας καταδικάζει στον ρόλο 
του γελωτοποιού. Πολλοί φλύαροι άνθρωποι φρονούν ότι 
οι ιδέες τους είναι πρωτότυπες και πρέπει να διαδοθούν' 
στην πραγματικότητα, οι περισσότεροι επαναλαμβάνουν 
κοινοτοπίες. 

Ἡ ακαταμµάχητη επιθυμία μερικών ανθρώπων να µιλάνε 
τους κάνει δυσάρεστους όχι µμµόνον επειδή είναι 
κουραστικοί αλλά επειδή δείχνουν αναξιόπιστοι. Κανείς 


δεν εκτιμά τους κουτσομπόληδες. Αν δείτε την ταινία µε 
τον τίτλο «(οξδς5ίρ» (ΠΏανὶά «άισσαεπΏθίπ, 2000), θα 
διαπιστώσετε για µία ακόµη φορά την καταστροφική 
επίδραση του κουτσομπολιού. 

Επίσης, πολλοί άνθρωποι που μιλούν περισσότερο απ’ 
όσο ακούνε έχουν την τάση να υπερβάλλουν και να 
χυδαιολογούν. Όταν συμβαίνει αυτό καλύτερα να 
αποχωρούµε διακριτικά. Κι αν δεν έχουµε να πούμε κάτι 
καλύτερο από τη σιωπή, είναι προτιμότερο να σωπαίνουµε. 
Έλεγε ο Αβραάμ Λίνκολν: «Είναι προτιμότερο να μένεις 
σιωπηλός και να σε παίρνουν για βλάκα, παρά να μιλάς 
και να αίρεις κάθε αμφιβολία». Δέγε µόνο τα απαραίτητα 
και µε λιγοστές λέξεις. Το να ακούς είναι τέχνη. 

Ἡ στωική σιωπή δεν σχετίζεται µε τη σιωπή της 
κατωτερότητας που κάποτε επιβαλλόταν στις γυναίκες 
(«Γυναιξί σιγή κόσμον «φέρει» - Ἡ σιωπή στολίζει τις 
γυναίκες). ΗἩ στωική σιωπή είναι µια στάση την οποία 
επιλέγουμε, δεν µας επιβάλλεται. Όπως λέει ο Σενέκας, 
«Για να επιβάλεις τη σιωπή σε κάποιον, πρέπει να 
σιωπήσεις πρώτος εσύ». 

Αυτό που έχει σηµασία δεν είναι το τι 
σου συμβαίνει αλλά το πώς αντιδράς 
σε ό,τι σου συμβαίνει. 


Δυστυχώς για όλους µας, πολλοί άνθρωποι μαθαίνουν 
μονάχα από τα λάθη και τις συμφορές τους. Και πολλοί 
άνθρωποι δεν αντιλαμβάνονται πόσο ασήμαντα είναι τα 
περισσότερα γεγονότα της ζωής τους, ακόµα Και για τους 
ίδιους. Έλεγε ο Ηράκλειτος: «Ο βλαξ πτοείται µε το 
παραμικρό». Στον σύγχρονο κόσµο όπου οι απαιτήσεις 
είναι πολύ υψηλές, οι άνθρωποι διαμαρτύρονται για όλα 
τους τα προβλήματα, και συχνά αντιδρούν υπερβολικά. 
Εντέλει, η σημασία του γεγονότος εξαφανίζεται πίσω από 
την αντίδραση που προκαλεί. Ας πάρουμε, για παράδειγµα, 
ένα διαζύγιο: θα μπορούσε να είναι ένα απλό έγγραφο 
υπογεγραμμένο από δύο ανθρώπους που δεν θέλουν να 
ζουν πια μαζί. Αντί γι΄ αυτό, παίρνει διαστάσεις 
πρωτοφανούς δήθεν τραγωδίας στην οποία συμμετέχουν 
άσχετα πρόσωπα (πεθερές κτλ.), κοµίζοντας συναισθήματα 
άσχετα µε το γεγονός («τι θα πει ο κόσμος», φοβίες για 
παντοτινή μοναξιά των πρώην συζύγων ή για οικονομική 
εξαθλίὠση). Έχουμε την τάση να δυσκολεύουµε τις 
«δύσκολες» καταστάσεις επειδή δεν τις περιμένουμε κι 
επειδή πιστεύουμε ότι είναι «δύσκολες». Κοντολογίς, 


αντιδρούµε σαν παιδιά. όπως έγραφε η συγγραφέας 
Τζερμέιν Γκριρ, «Είμαστε νέοι για μικρό χρονικό διάστηµα 
αλλά ανώριµοι για πάντα». 

Σοφός είναι ο άνθρωπος που, αντί να θρηνεί 
για όσα δεν έχει, χαίρεται για όσα έχει. 


Αν δεν έχεις αυτό που αγαπάς, αγάπα αυτό που έχεις. 
«Ιονο ἴηπο Οπο Υοιτο ἨΠΙΠ» ήταν ο τίτλος µιας φολκ 
επιτυχίας του Φίθρῃςθςπ 50115 που τραγούδησαν και οι Ι516Υ 
Βτγοίποθτς. Ἡ επιδίωξη του χρήματος και ο ανταγωνισμός 
που παρατηρείται ανάµεσα στους ανθρώπους (ποιος θα 
αποκτήσει µεγαλύτερο σπίτι, πολυτελέστερο αυτοκίνητο 
κτλ.) καταλήγει σε αδιέξοδο. Σπανίως οι άνθρωποι 
ικανοποιούνται µε όσα έχουν, θέλουν όλο και περισσότερα: 
αυτή είναι εξάλλου η κυρίαρχη αξία - «οικονομική 
ανάπτυξη», αὐξηση εσόδων, αὔὐξηση κατανάλωσης. Ο 
τραγουδιστής του ροκ εν’ ρολ Τσακ Μπέρρυ είχε ολόκληρο 
στόλο από λιμµουζίνες Κάντιλλακ που παρέμεναν 
σταθµευμµένες σ᾿ ένα τεράστιο γκαράζ το οποίο έκτισε 
ακριβώς γι’ αυτόν τον σκοπό... 

Ἡ απληστία είναι πράγματι γνώρισμα της ανθρώπινης 
συμπεριφοράς και, καμιά φορά, της συμπεριφοράς των 
ζώων: ο λύκος όταν µπει σε αφύλακτο µαντρί µπορεί να 
πνίξει δεκάδες πρόβατα για να φάει στο τέλος μονάχα ένα. 

Ο Σοπενχάουερ έλεγε ότι η συσσώρευση πλούτου και 
αγαθών δεν έχει τέλος και γι’ αυτό δεν προσφέρει αληθινή 


ικανοποίηση. Ο πλούτος είναι σαν το νερό της θάλασσας. 
Όσο περισσότερο πίνουμε, τόσο πιο πολύ διψάµε. Το 
γεγονός αυτό επιβεβαιώνεται από τη μυθολογία και την 
ιστορία. Ο γνωστός μύθος του βασιλιά Μίδα αποτελεί το 
κατεξοχήν παράδειγµα της ακόρεστης επιθυμίας του 
ανθρώπου για συσσώρευση πλούτου. Ο Μίδας ήταν 
γνωστός αρχικά για τα πλούτη του και για τη σοφία του. 
Σταδιακά όµως ο χαρακτήρας του άλλαξε και ο βασιλιάς 
έγινε μανιώδης λάτρης του χρυσού. Όταν λοιπόν ο θεός 
Διόνυσος για να τον ευχαριστήσει -επειδή έφερε κοντά του 
έναν προστατευόµενό του, τον Σιληνό- υποσχέθηκε να του 
εκπληρώσει οποιαδήποτε επιθυμία, ο Μίδας χωρίς δεύτερη 
σκέψη ζήτησε από τον θεό το περίφημο «χρυσό άγγιγμα»: 
οτιδήποτε άγγιζε να γίνεται ατόφιο χρυσάφι. Ωστόσο, αν 
και η επιθυμία του εκπληρώθηκε, ο Μίδας γρήγορα 
διαπίστωσε το λάθος του: ακόµη και η τροφή του 
µετατρεπόταν σε χρυσό. Μετανιωμένος, και κινδυνεύοντας 
να πεθάνει από πείνα και δίψα, παρακάλεσε τον Διόνυσο 
να τον απαλλάξει από αυτό το χάρισμα. 

Αλλά και η ιστορία του βασιλιά της Λυδίας Κροίσου, 
ξακουστού στην αρχαιότητα για τον πλούτο και τη δύναμή 
του, επιβεβαιώνει τις δυσάρεστες συνέπειες της 
ανθρώπινης απληστίας. Ο Κροίσος δεν άκουσε τον Σόλωνα 
που του μιλούσε για την αρετή του μέσου δρόµου αλλά 
προτίμησε τον χρησμό των ιερέων του Απόλλωνα: «Αν 
επιτεθείς θα καταστρέψεις ένα µεγάλο βασίλειο». Ο 
Κροίσος άκουσε τον χρησμό και επιτέθηκε στον βασιλιά 
των Περσών, τον Κύρο, µε σκοπό να αυξήσει κι άλλο την 
περιουσία του. Και, πράγματι, ένα µεγάλο βασίλειο 
καταστράφηκε όπως ακριβώς είχε προβλέψει ο χρησμός, 
μόνο που αυτό το βασίλειο δεν ήταν του Κύρου αλλά το 
δικό του. 


«Ἡ γη παράγει αρκετά για να ικανοποιήσει τις ανάγκες 
του κάθε ανθρώπου, όχι όµως και την απληστία του» είπε 
κάποτε, πολύ σωστά, ο Γκάντι. 

Ἡ φύση έχει µια αρχή, τη µοιρασιά-νοµή του οίκου της, 
δηλαδή την «οικονομία». Η οικονομία μοιράζει, «νέμει» 
στον οίκο της τα απαραίτητα. Όταν αυτά, κατά την κρίση 
ενός ανθρώπου, δεν αρκούν, αρχίζει η αναζήτηση για τη 
συσσώρευση. Σύμφωνα µε ανθρωπολογικές έρευνες, η 
σκέψη και ο φόβος του θανάτου λειτουργούν «ὠς 
ενισχυτικοί παράγοντες αυτής της διαδικασίας. Συχνά 
φτάνουμε σε υπερβολές, στο «εγώ τα θέλω όλα» και «τα 
θέλω τώρα». Το φαινόμενο αυτό αφορά τόσο τα άτοµα όσο 
και τις οµάδες. 

Ἡ ανθρώπινη κοινωνία είναι µια «κατά συνθήκη», µια 
«κατ’ ανάγκη» κοινωνία. Δεν έχει τη συνεκτική δοµή της 
κοινότητας των μυρμηγκιών ή των μελισσών, όπου όλα τα 
έντομα είναι συμπληρωματικά και οι ρόλοι αυστηρά 
καθορισµένοι και δεν αλλάζουν στη διάρκεια της ζωής. Ἡ 
δική µας κοινωνία είναι χαλαρή, ανομµοιογενής και 
ετερόκλητη, την αποτελούν διάφορες κοινωνικές, 
φυλετικές και θρησκευτικές οµάδες, καθώς και διάφορα 
υποσύνολα (οικογένεια, δήμος, χώρα). Στην ουσία 
πρόκειται για ένα συνονθύλευμα από υποκοινωνίες στις 
οποίες τα μεμονωμένα άτοµα συμβιώνουν µε σκοπό το 
όφελος από τη σχέση μεταξύ τους, διατηρώντας την τάση 
να δημιουργούν το καθένα χωριστά έναν δικό του κόσµο. 
Επειδή η ανθρώπινη κοινωνία είναι συναγωνιστική και 
συγχρόνως ανταγωνιστική, η απληστία αποτελεί έναν 
πειρασμό, µια συμπεριφορά στην οποία είμαστε επιρρεπείς, 
ιδιαίτερα στις χώρες όπου υπάρχει αφθονία προϊόντων και 
ευκαιρίες κοινωνικής ανόδου. 

Λέει η Ιρλανδέζα τραγουδίστρια Σίνιντ Ο’ Κόννορ σ’ ένα 
τραγουδάκι που δίνει τον τίτλο στο δεύτερο άλµπουµ της: 1 


ἆοπ)ῖ γναηπί νγηαϊ 1 Πανεπ’ἰ σοΐ. Δεν θέλω ό,τι δεν έχω. Αυτό 
είναι το Κλειδί της ευτυχίας. 

Αν θέλεις να βελτιωθείς͵ 
παραδέξου ότι είσαι αµαθής και κουτός. 


Όταν ρώτησαν τον Αριστοτέλη σε τι διαφέρουν οι 
μορφωμένοι από τους αµόρφωτους, απάντησε «σε ό,τι οι 
ζωντανοί από τους πεθαµένους». Ο άνθρωπος πρέπει να 
στέκεται µε κριτικό πνεύμα έναντι του παρελθόντος του 
και να χαίρεται για την τροχιά του προς τη σοφία. Ο 
Γερμανός συγγραφέας Γκύντερ Γκρας έκρυβε σε όλη του τη 
ζωή την ολιγόµηνη συμμετοχή του στη χιτλερική νεολαία. 
Γιατί; Σε ηλικία δεκαεπτά ετών ήταν αµαθής και κουτός - 
όπως οι περισσότεροι έφηβοι, όση δυνάµει ευφυῖα κι αν 
διαθέτουν. η έλλειψη γνώσης και πείρας τούς κάνει 
προσωρινά «κουτούς». Αργότερα ο Γκύντερ Γκρας έμαθε 
ό,τι δεν ήξερε και έγινε εξυπνότερος. Ας αναλογιστούμε 
πόσοι άνθρωποι παραμένουν αµαθείς και κουτοί σε όλη 
τους τη ζωή και πόσοι ονομάζουν «συνέπεια» την 
καθήλωσή τους σε παλιές, φθαρμµένες ιδέες και στάσεις 
ζωής. Γράφει ο Σενέκας σε µια επιστολή του στον 
Δουκίλιο: «Βλέπω στον εαυτό µου όχι μόνο βελτίωση αλλά 
μεταμόρφωση». 

Όσο για την «αυτοβελτίωση», δεν ταυτίζεται µε την 
πολυμάθεια. Ἡ πολυµάθεια πρέπει να συμβαδίζει µε τη 


λογική. ΗἩ αυτοβελτίωση ταυτίζεται µε την άσκηση της 
ευφυΐῖας, µε το να κάνουµε και να σκεφτόμαστε λιγότερες 
κουταµάρες. Ο ευτυχισμένος άνθρωπος λέει: «Τι αµαθής 
και κουτός έχω υπάρξει!» και πορεύεται προς όλο και 
λιγότερη αμάθεια, όλο και λιγότερη κουταµάρα. 

Όλες οι θρησκείες πρέπει να 
αντιμετωπίζονται µε ανεκτικότητα. Ο κάθε 
άνθρωπος 
είναι ελεύθερος να βρει τον δικό του δρόµο 
για τον παράδεισο. 


Στην αρχαιότητα η ανεξιθρησκία ήταν σεβαστή από τους 
αρχαίους Έλληνες. Στην Αθήνα υπήρχε βωμός «τοις 
αγνώστοις θεοίς» -µοναδική περίπτωση στον αρχαίο 
κόσµο-, όπου μπορούσε να προσφέρει θυσία στους θεούς 
του οποιοσδήποτε ξένος. Στις εκστρατείες του ο Μέγας 
Αλέξανδρος σεβάστηκε τα ιερά των διαφόρων λαών. 
Μεγάλο µέρος της επιτυχίας του οφειλόταν στην 
ανεκτικότητά του και στην περιέργεια που έδειχνε έναντι 
των ξένων ηθών και εθίμων. 

Ο πρώτος νόμος που  καθιέρωνε επισήμως την 
ανεξιθρησκία και τη θρησκευτική ελευθερία ήταν το 
Διάταγμα των Μεδιολάνων, µε το οποίο ο Μέγας 
Κωνσταντίνος έθεσε τέρμα στους διωγμούς των 
χριστιανών το 31532 μ.Χ. Με το διάταγμα αυτό 
νοµιµοποιήθηκε η χριστιανική Εκκλησία ως «επιτρεπομένη 
θρησκεία», η οποία στη συνέχεια κατέληξε, µε τη σειρά 
της, από θρησκεία αγάπης σε θρησκεία μίσους εναντίον 
του αρχαίου ελληνικού πολιτισμού µε πρωταγωνιστή τον 


Θεοδόσιο Α΄’. Ακολούθησαν Ἠμεγάλες θρησκευτικές 
διαμάχες. 

Δεκατέσσερις αιώνες αργότεα, η αρχή της 
ανεξιθρησκίας διατυπώθηκε στο άρθρο 10 της Διακήρυξης 
των Δικαιωμάτων του Ανθρώπου και του Πολίτη που 
προέκυψε από τη Γαλλική Ἐπανάσταση του 1789. Ἡ 
Γαλλική Επανάσταση εξασφάλισε το δικαίωµα να µην 
ενοχλείται κανείς εξαιτίας των πεποιθήσεών του, 
πολιτικών και θρησκευτικών, υπό τον όρον η εκδήλωση 
αυτών να µη διαταράσσει την έννομη δηµόσια τάξη. Δεν 
πρόκειται λοιπόν για πλήρη θρησκευτική ελευθερία αλλά 
μάλλον για «θρησκευτική ανοχή», και κυρίως για 
αναγνώριση ενός ορίου ανάµεσα στο δηµόσιο και ιδιωτικό 
βίο. Ὑπό αυτή την έννοια, είναι απολύτως δικαιολογηµένοι 
οι περιορισμοί της θρησκευτικής λατρείας σε δηµόσιους 
χώρους: τέτοιοι περιορισμοί έχουν επιβληθεί σε κοσμικά 
κράτη όπως η Ταλλία. Ἡ θρησκευτική λατρεία είναι 
δικαίωµα του ανθρώπου και του πολίτη, στον σύγχρονο 
κόσμο όµως πρέπει να αποτελεί ιδιωτική υπόθεση. 

Λέει ο Σενέκας: Ἡ θρησκεία θεωρείται από τον λαό 
αληθινή, από τους σοφούς ψεύτικη και από τους ηγεμόνες 
χρήσιμη. 

Βγάλτε µόνοι σας τα συμπεράσματά σας. 

Όταν σε κακολογούν, σκέψου: αν έχουν δίκιο, 
διορθώσου: αν έχουν άδικο, γέλα µε την ψυχή 
σου. 


Υπάρχει κάποια αλήθεια ακόµα και στην άδικη κριτική. 
Έτσι κι αλλιώς, χρειάζεται µακροθυμία έναντι όσων µας 
κακολογούν. Δεν πρέπει να ξεχνάμε ότι όλοι οι άνθρωποι 
δίνουν σκληρή µάχη κι ότι όσοι κακολογούν τους άλλους 
αυτοδηλητηριάζονται. «Ναπιο τπα]α5 {6ΙΙχΧ» έλεγε ο Ρωμαίος 
σατιρικός ποιητής Γιουβενάλης: κανείς κακός δεν είναι 
ευτυχισμένος. 

Αν είμαστε εντάξει µε τον εαυτό µας, δεν έχουµε τίποτα 
να φοβηθούμµε - ούτε καν τις συκοφαντίες. Οι συκοφάντες 
ξαφνιάζονται όταν συναντούν ανθρώπους µε ικανότητες 
και καλοσύνη: οι συκοφαντικές τους πράξεις πρέπει να 
αποδίδονται σε αίσθημα κατωτερότητας. Παρ’ όλα αυτά, 
πολλοί άνθρωποι χάνουν χρόνο και ενέργεια ανησυχώντας 
για το τι λένε οι άλλοι εναντίον τους. Και δεν είναι λίγοι 
όσοι ξοδεύουν χρήματα σε δικηγόρους διώκοντας τους 
συκοφάντες. Συνήθως η μάχη είναι χαμένη - μπορείς να 
βρεις το δίκιο σου στο δικαστήριο, το δηλητήριο όµως θα 
έχει χυθεί. Τέλος, σκέψου: μπορούν πράγματι να σε 
βλάψουν οι κακολογίες όταν είναι εντελώς αβάσιµες; 

Ο άνθρωπος πρέπει να ζει µε τέτοιο τρόπο 
ώστε η ευτυχία του να µην εξαρτάται 
από τα εξωτερικά πράγματα. 


Ανθρωπολογικές έρευνες έχουν δείξει ότι οι αισιόδοξοι 
άνθρωποι, όσοι είναι επιρρεπείς στην ευτυχία, 
επιδεικνύουν θετικό πνεύμα κάτω από οποιεσδήποτε 
συνθήκες - ακόµα και µετά από φυσικές καταστροφές, 
θεοµηνίες και επιδηµίες, οι αισιόδοξοι παραμένουν 
αισιόδοξοι. Αντιθέτως, οι απαισιόδοξοι ὁδραματοποιούν 
όλες τις λεπτομέρειες της καθημερινής ζωής. Μπορεί η 
ευτυχία να γίνει αντικείµενο μάθησης; Ίσως. Χαμογελάτε 
σε κάθε ευκαιρία - όχι γιατί η ζωή είναι εὔὐκολη, ή όπως 
ακριβώς θα θέλατε να είναι, αλλά επειδή έχετε επιλέξει να 
είστε ευτυχισμένοι και ευγνώµονες για όλα τα καλά 
πράγματα που έχετε και για όλα τα προβλήματα που ξέρετε 
ότι δεν έχετε. Μην αφήσετε µια κακή μέρα να σας κάνει να 
νιώσετε δυστυχισµένοι:' υπάρχουν καλές και κακές μέρες, 
όπως υπάρχουν μέρες όπου το εἰδωλό σας στον καθρέφτη 
είναι πιο Κκολακευτικό από άλλες. Μη χολοσκάτε για μικρά 
πράγµατα και έχετε υπόψη ότι τα «μεγάλα» πράγματα 
είναι πολύ λίγα. 

Ο σύγχρονος πολιτισμός, ιδιαίτερα στην Ευρώπη, 
καλλιεργεί την «αρνητικότητα»: οι άνθρωποι που νιώθουν 


χαρούμενοι θεωρούνται απλοϊκοί. Όμως µια αρνητική 
στάση ζωής είναι σαν σκασµένο λάστιχο: δεν μπορούμε να 
πάµε πολύ µακριά μέχρι να το αλλάξουμε. Πρέπει να πάμε 
μακριά: «Ι1{6 ἰς ΑΙ! γοι (6οἱ» - Δεν έχουµε τίποτα εκτός από 
τη ζωή µας. Ἡ ευτυχία δεν είναι κάτι που µπορεί να 
αναβληθεί για το µέλλον: το Μέλλον του κάθε ανθρώπου 
είναι τώρα. 

Η ιδέα της αναζήτησης της ευτυχίας «προς το εσωτερικό» 
του ανθρώπου επηρέασε πολλά σύγχρονα κινήματα, όπως, 
παραδείγματος χάρη, αυτό των χίπις, τα λεγόμενα «παιδιά 
των λουλουδιών», τα οποία επέκριναν την κοινωνία της 
κατανάλωσης και πρότειναν επιστροφή στη φύση και 
διευρυµένες διανοητικές και ψυχικές εµπειρίες. Μπορούμε 
να βρούμε παρόμοιες αντιλήψεις για την ευτυχία στον 
Καντ, ο οποίος λέει ότι η ευτυχία πρέπει πρώτα να οριστεί: 
αν ευτυχία είναι η πλήρης και συνεχής ικανοποίηση των 
επιθυμιών µας, πρέπει να θεωρηθεί ανέφικτη - αν όµως 
είναι η ικανοποίηση των φυσικών µας αναγκών, μπορούμε 
να την επιτύχουμε. Ἡ ευτυχία δεν είναι ιδεώδες της 
λογικής αλλά της φαντασίας. 

«Ἡ ευτυχία είναι η διά της λογικής κατανόηση της ζωής 
και του κόσμου» λέει ο Ολλανδός φιλόσοφος Μπαρούχ 
Σπινόζα, ο οποίος ορίζει τον ελεύθερο και ευτυχισμένο 
άνθρωπο ὡως εκείνον που επιθυμεί να πράττει και να 
διατηρεί την ὐπαρξή του. Η ελευθερία είναι συνυφασμένη 
µε τη χαρά, την αγάπη και την ελπίδα, δηλαδή την 
προσδοκία ότι η δύναμη και η ηθική µας ποιότητα θα 
αυξηθούν στο µέλλον. 


14 


Αν ο αδερφός σου σε βλάψει, σκέψου πρώτα 
πως είναι αδερφός σου Και ύστερα ότισε 
έβλαψε. 


Κανείς δεν µπορεί να αγαπάει κάποιον χωρίς να τον 
βλάψει. Π συµβίωσή µας µε τους άλλους ενέχει λάθη και 
ψυχικούς τραυματισμούς. Η αλήθεια είναι πως ευκολότερα 
συγχωροῦύµε έναν εχθρό παρά έναν «φίλο και αδερφό. 
Ωστόσο, όλοι οι άνθρωποι έχουν τα ελαττώματά τους και 
χρειάζονται κατανόηση. Μερικοί πιστεύουν ότι η επιείκεια 
και η κατανόηση ανοίγουν τον δρόµο για μελλοντικές 
προσβολές, ότι µας κάνουν δηλαδή υπερβολικά 
υποχωρητικούς. Αντιθέτως, οι Στωικοί πιστεύουν ότι µας 
θωρακίζουν, ότι µας κάνουν σχεδόν αλώβητους. Καμιά 
φορά αποδεικνύονται χρήσιμες οἱ Χριστιανικές ρήσεις 
όπως το «Ου γαρ οίδασιν τι ποιούσιν», οι οποίες μοιάζουν 
µε τις προτροπές άλλων ηθικών συστηµάτων: «Ἐέχνα τις 
προσβολές, αλλά µην ξεχνάς ποτέ την καλοσύνη» λέει ο 
Κομφούκιος. 

Μόνον οι αµαθείς ρίχνουν στους άλλους το 
Φφταίξιμµμο γιατις κακοτυχίεςτους. Όταν 
ρίχνουν το Φφταίξιµμο στον εαυτό τους, 
σηµαίνει ότι αρχίζουν να μαθαίνουν. Όταν 
δεν το ρίχνουν σε κανέναν͵ σηµαίνει ότι 
έχουν µάθει όσα πρέπει να μάθουν. 


Οι άνθρωποι ρίχνουν το φταίξιμο για τα δεινά τους στους 
άλλους και στη μοίρα. Αλλά, όπως έγραφε ο Πλάτων, 
«αιτία ελομένου θεός αναίτιος»: ο θεός δεν έχει ευθύνη για 
τις πράξεις εκείνων που έχουν ελευθερία επιλογής. Δεν 
είµαστε έρµαια της τύχης, ούτε θύματα των συνανθρώπων 
µας. ἘΕίμαστε όντα που παίρνουν αποφάσεις, είμαστε 
υπεύθυνοι για όσα κάνουμε και για όσα δεν κάνουµε. Όταν 
αποποιούµαστε την ευθύνη, υποτασσόµαστε στις επιθυμίες 
των άλλων και στην κρατική εξουσία. 

Το στοίχηµα του ανθρώπου είναι να καθορίζει ανά πάσα 
στιγµή τον ρόλο της τύχης καθώς και το δικό του μερίδιο 
στις καταστάσειι. Όπως έγραφε ο γνωμµικογράφος 
Δημήτριος Καμποῦύρογλου, «Όλοι βρίζουν την θάλασσαν, 
ενώ πταίει ο άνεμος». Ἡ συμπεριφορά αυτή, που δείχνει 
την απουσία ορθής κρίσης, συνοδεύεται συχνά από 
υπερβολικά παράπονα για την αδικία του κόσμου. Ωστόσο 
πρέπει να θυμόμαστε ότι κανείς δεν θα έρθει να µας σώσει, 
ότι η σωτηρία µας βρίσκεται στα χέρια µας. Η Αμερικανίδα 
συγγραφέας Έρικα Τζονγκ προσθέτει: «Παίρνεις τη ζωή 


σου στα χέρια σου και τότε συμβαίνει κάτι φοβερό: δεν 
έχεις πια κανέναν να κατηγορήσεις». 

Στην πολιτική επικρατούν ιδέες ότι όλα στον κόσµο είναι 
στραβά και εσφαλμένα κι ότι πρέπει να γκρεμιστούν. Όμως 
έτσι εξαφανίζεται κάθε σταθερή αίσθηση ευθύνης και οι 
άνθρωποι εκλαµβάνονται ως θύματα των νομοτελειών. Δεν 
είμαστε το απλό προϊόν των περιστάσεων αλλά το προϊόν 
και των δικών µας αποφάσεων. Οι άνθρωποι που θεωρούν 
τον εαυτό τους αποτυχημένο κατηγορούν τις 
«περιστάσεις» και τους άλλους. Έτσι, σε ορισμένες 
κοινωνίες όπου οι θεσμοί είναι ασθενικοί, η τιμωρία που 
προβλέπεται από τους νόμους παραμµερίζεται και 
αντικαθίσταται από µια ανούσια συλλογική ενοχή. Ἡ 
«συλλογική» ενοχή είναι µια αυταπάτη: ο κάθε άνθρωπος 
είναι ένοχος για ό,τι έκανε και για ό,τι δεν έκανε ως 
άτοµο, ὡς πολίτης, καθώς και σε όλους τους άλλους 
ρόλους που έπαιξε στη ζωή του (ως σύζυγος, ως πατέρας, 
ως επαγγελματίας κτλ.). 

Πολλά έθνη και χώρες ρίχνουν το Φφταίξιμο για τη 
φτώχεια ή την πολιτική τους αστάθεια στους «ξένους», 
στο διεθνές σύστημα ή σε σκοτεινές δυνάµεις ποὺ 
απεργάζονται την καταστροφή τους. Έτσι, υποτιμούν την 
ίδια τους την υπόσταση και γίνονται έρµαια των 
ισχυροτέρων. 

Τα συναισθήματα πένθους, οίκτου και στοργής μπορεί να 
αποβούν οδυνηρά για την ψυχή. Ἡ θλίψη είναι το πιο 
επιθετικό, και ο Επίκτητος θεωρούσε το να πενθούµε ή να 
θλιβόμαστε πράξη κάκιστη. Είναι σαν να πηγαίνουμε 
κόντρα στη θέληση του θεού, έλεγε. Πάρτε για παράδειγµα 
την ιστορία που αφηγείται ο Ράσσελ Μπανκς στο 
µυθιστόρηµα Γλυκό πεπρωμένο (που έγινε ταινία από τον 
Ατόμ Εγκογιάν): µετά από ένα δυστύχημα κατά το οποίο 
ένα λεωφορείο γεμάτο µαθητές πέφτει στον γκρεμό, οι 


γονείς των θυμάτων αναζητούν τους ενόχους. Αν 
ρωτούσαμε τον Ἐπίκτητο θα µας έλεγε ότι ένοχοι δεν 
υπάρχουν: κανείς δεν θέλησε να συμβεί αυτή η τραγωδία. 
Η αναζήτηση ενόχων είναι λοιπόν άσκοπη. 

Αναζητήστε πρότυπα, αναζητήστε 
παραδείγµατα. 


Ἡ ανθρώπινη ιστορία είναι γεμάτη φρίκη αλλά και 
μεγαλείο. Και δεν χρειάζεται να προσκολλόμαστε µόνο 
στους νεκρούς ήρωες που προσέδωσαν μεγαλοσύνη στην 
ανθρώπινη ιστορία - υπάρχουν γύρω µας πρότυπα, 
παραδείγματα προς µίµηση ζωντανά και δονούµενα. Αυτό 
δεν σηµαίνει ότι πρέπει να µας καταλαμβάνει υπερβολικό 
δέος ή να εγείρουµε υπεράνθρωπες απαιτήσεις έναντι των 
ανθρώπινων προτύπων µας. Κάθε άνθρωπος που 
θαυµμάζουµε και θέλουµε να μιμηθούμε έχει τα ελαττώµατά 
του - όµως δεν θα μιμηθούµμε τα ελαττώματά του, θα 
μιμηθούμε τα προτερήµατά του. «Βέλτιστοι γινόµεθα προς 
τους θεούς βαδίζοντες» έλεγε ο Πυθαγόρας ο Σάµιος. Κι ο 
Επίκτητος έλεγε για τον εαυτό του: «Δεν θα γίνω 
καλύτερος από τον Σωκράτη, αλλά αν δεν είμαι χειρότερος 
νιώθω ικανοποίηση. Δεν θα γίνω σαν τον µεγάλο αθλητή 
Μίλωνα, ὠστόσο το σώμα µου δεν το παραμµελώ. Δεν θα 
γίνω Κροίσος, φροντίζω όµως, όσο μπορώ, τη µικρή μου 
περιουσία». Χρειαζόμαστε προπονητές που να µας λένε, 


όπως λένε στους εκπαιδευόµενους: «Σήκω και πάλεψε, γίνε 
δυνατός». 

Οι άνθρωποι δεν ταράζονται από τις 
καταστάσεις αλλά από την άποψή τους γι’ 
αυτές. 


Ἡ πρωταρχική αλήθεια: η πραγματικότητα δεν είναι όπως 
σας συμφέρει οὖὗτε όπως «πρέπει», ούτε όπως µας είπαν ότι 
είναι ούτε όπως ήταν κάποτε. Αν μπορείς να κρατάς την 
ψυχραιμία σου όταν όλοι γύρω σου την έχουν χάσει, είτε 
δεν έχεις αντιληφθεί τη σοβαρότητα της κατάστασης είτε 
έχεις αντιληφθεί ότι δεν μπορείς να κάνεις απολύτως 
τίποτα. Ενώ βυθιζόταν ο Τιτανικός, µια παρέα Βρετανών 
ευγενών συνέχιαν να καπνίζουν το πούρο τους, µε 
στωικότητα: είτε δεν αντιλαμβάνονταν ότι θα πνίγονταν 
είτε κάπνιζαν και απολάμβαναν, συνειδητά, το τελευταίο 
πούρο της ζωής τους. Στον σύγχρονο κόσµο κάνουµε λόγο 
για «φλεγματική» ιδιοσυγκρασία που συντίθεται από 
ηρεμία, συνέπεια, σταθερότητα, αξιοπιστία, 
διπλωμµατικότητα, παρατηρητικότητα, διατήρηση 
απόστασης από τον ορυµαγδό και τα ευτελή ή δυσάρεστα 
πράγματα. Με λίγα λόγια, οι άνθρωποι αντιδρούν 
διαφορετικά στις ίδιες καταστάσεις: καθώς βυθιζόταν ο 
Ἱιτανικός πολλοί έτρεχαν πάνω κάτω σαν τρελοί 
αλαλάζοντας, άλλοι προσπαθούσαν να γλιτώσουν 


συνωθούμµενοι στις σωστικές λέμβους, ενώ υπήρχαν 
μερικοί που κάπνιζαν το τελευταίο τους πούρο. 

Ἡ ιδέα αυτή αναπτύχθηκε αργότερα στα «φιλοσοφικά 
συστήµατα του υποκειμενικού ιδεαλισμούῦ. ο 
υποκειµενικός ιδεαλισμός αρνείται ότι υπάρχουν 
πραγματικά αντικείμενα πέρα από τα αισθήµατα και τη 
συνείδηση του ανθρώπου («Έτσι είναι αν έτσι νομίζετε»), 
ενώ, αντιθέτως, ο αντικειμενικός ιδεαλισµός υποστηρίζει 
ότι υπάρχει µια ιδέα μυστική, ανεξάρτητη από τον 
άνθρωπο και τη συνείδησή του, που στην εξέλιξή της 
δημιουργεί τον υλικό κόσµο. Ο υποκειµμενισµμός προσφέρει 
πολλά περιθώρια ερμηνείας του κόσμου: αντιθέτως, ο 
αντικειµενισµμός µπορεί να καταλήξει σε δογµατισµό 
εφόσον πρεσβεύει την ὑὐπαρξη µιας και μοναδικής 
αντικειμενικής πραγματικότητας. 

Είναι αδύνατο για έναν άνθρωπο να μάθει 
αυτά που νομίζει ότι ήδη ξέρει. 


Το να νομίζεις ότι είσαι πολύξερος είναι απόδειξη 
βλακείας. Οι άνθρωποι γεννιούνται αµόρφωτοι και, αν το 
επιθυµήσουν, αν χρησιμοποιήσουν σωστά το εκπαιδευτικό 
σύστημα, ίσως μορφωθούν. Για να μορφωθούν, πρέπει να 
αναγνωρίσουν το κύρος και την αυθεντία των δασκάλων, 
να αποδεχθούν δηλαδή τη δική τους άγνοια. Ωστόσο, η 
σύγχρονη εκπαίδευση πάσχει επειδή οι δάσκαλοι έχουν 
χάσει το κύρος τους και, στην προσπάθειά τους να 
πλησιάσουν τους µαθητές, έχουν πάψει να παίζουν τον 
καθοδηγητικό τους ρόλο. Το {ίντερνετ έχει ενισχύσει τις 
αυταπάτες των αμαθών: δεν «ξέρεις πόσοι ηλίθιοι, 
δογµατικοί και ξερόλες υπάρχουν στον κόσµο ώσπου να 
χρησιμοποιήσεις το {ντερνετ. Επειδή το {ίντερνετ προσφέρει 
ενηµέρωση, δημιουργείται η εντύπωση ότι η γνώση είναι 
προσιτή και εὔὐκολη. Επιπλέον, δημιουργείται η εντύπωση 
πως όλα μπορούν να ειπωθούν' το αποτέλεσμα είναι να 
λέγονται πολλές βλακείες. 

Ο Αϊνστάιν έλεγε ότι δύο πράγματα είναι άπειρα: το 
σύμπαν και η ανθρώπινη βλακεία. Για το σύμπαν 
διατηρούσε κάποιες αμφιβολίες. 


Με λίγα λόγια, η αρχή της σοφίας είναι η επίγνωση και η 
παραδοχή της άγνοιας. Δέει ο Κομφούκιος: «Όποιος ξέρει 
όλες τις απαντήσεις δεν του έχουν υποβληθεί όλες οι 
ερωτήσεις». Ἡ άγνοια είναι η νύχτα του μυαλού - µια 
νύχτα χωρίς φεγγάρι κι αστέρια. 

Για τον λογικό άνθρωπο, ανυπόφορο είναι 
μόνο 
το παράλογο. Τα λογικά πράγματα, 
ακόμα κι αν είναι δυσάρεστα, τα αντέχει. 


Αν βρεθούμε σε υπανάπτυκτες χώρες, ίσως εντυπωσια- 
στούµε από τις φυσικές ομορφιές κι από την ευγένεια των 
ντόπιων. Αλλά, σε περίπτωση που έρθουµε σε επαφή µε τον 
κρατικό μηχανισμό, υπάρχει πιθανότητα να εµπλακούμε σε 
παράλογες καταστάσεις. Οι έλλειψη θεσμών και οι 
οπισθοδροµικοί νόµοι µάς εκθέτουν στο παράλογο, δηλαδή 
στην αδικία και στην κακοδικία. Για τον λογικό άνθρωπο 
ανυπόφορο είναι να βρεθεί στη φυλακή χωρίς να έχει κάνει 
τίποτα - αντιθέτως, είναι «λογικό» όταν έχει διαπράξει 
έγκλημα. Διαβαθμίσεις υπάρχουν: αν έχεις κλέψει ένα 
καρβέλι Ψωμί, είναι «λογικό» να µη συλληφθείς: ενώ, αν 
έχεις ληστέψει τράπεζα, «λογικό» είναι να συλληφθείς και 
να δικαστείς. Το παράλογο στη ζωή ταυτίζεται µε όσα δεν 
περιμένουμε, µε όσα δεν μπορούμε να προβλέψουμε και 
θεωρούμε άδικα. Ἡ οργάνωση της σύγχρονης κοινωνίας 
και η αρετή που απαιτεί από τον πολίτη μειώνουν τον ρόλο 
του παραλόγου και επιβάλλουν τη λογική στις σχέσεις 
μεταξύ των πολιτών καθώς και μεταξύ πολιτών και 
κράτους. 


Ἡ λογική των Στωικών αποτελεί µια «φιλοσοφική 
πρωτοτυπία. Αν και ο Αριστοτέλης θεωρείται, δικαίως, 
θεμελιωτής της λογικής, στους Στωικούς οφείλουμε τη 
χρήση του ουσιαστικού «λογική» µε τη σημασία που 
υποδηλώνει την επιστήμη του αληθούς και του ψευδούς. Η 
λογική είναι λοιπόν για τους Στωικούς µια επιστήμη, ενώ 
για τον Αριστοτέλη ήταν μάλλον η «μορφή» ή το «όργανο» 
της γνώσης. Οι Στωικοί κάνουν τη λογική «επιστήμη» 
αποδίδοντάς της ένα τέλεια καθορισμένο αντικείµενο, την 
τέχνη της γλώσσας, την αντιστοιχία ενός ήχου (µιας 
λέξης) µε ένα πράγμα (µε ένα «σημαινόμενο»). Δηλαδή, 
μεταξύ άλλων, οι Στωικοί έθεσαν τα θεμέλια της 
γλωσσολογίας ερευνώντας την ανθρώπινη επικοινωνία. Ἡ 
γλώσσα µας είναι ο κόσμος µας, τα όριά της είναι τα όρια 
του κόσμου µας. Όταν η επικοινωνία δεν είναι «λογική», οι 
άνθρωποι συγκρούονται και αποξενώνονται. Το να λέμε τα 
πράγµατα µε το όνοµά τους και να τα καταλαβαίνουμε µε 
ακρίβεια είναι ένδειξη λογικής. Για παράδειγµα, όταν 
βλέπεις κάποιον να πίνει πολύ κρασί, πες «πίνει πολύ 
κρασί», µη Ἆες «είναι αλκοολικός» αν δεν έχεις τις 
απαραίτητες πληροφορίες για να στηρίξεις τον ισχυρισμό 
σου. Μην αφήνεσαι να εξαπατάσαι από «φαινόμενα, 
θεωρίες, διαστρεβλώσεις, υπερβολές, ψευδείς εντυπώσεις. 

Τίποτα µεγάλο και καλό δεν γίνεται ξαφνικά. 
Τα πράγµατα ωριμάζουν όπως τα σταφύλια 
ή τα σύκα. Χρειάζεται χρόνος για να ανθίσουν 
και να αποφέρουν καρπούς. 


Μια µεγάλη τζαζ επιτυχία που έχουν διασκευάσει πολλοί 
ροκ και ποπ καλλιτέχνες τα λέει όλα: «Τϊπιθ Ι5 οη Μγ δἱᾷ9» 
-ο χρόνος είναι µε το µέρος µου. Χρειαζόμαστε χρόνο για 
να μορφωθούμε, χρόνο για να ωριµάσουμε, χρόνο για να 
αποκτήσουμε αυτογνωσία και σοφία. Ωστόσο, η ζωή είναι 
σύντομη Και ο χρόνος δεν περιμένει κανέναν, «φεύγει 
ανεπιστρεπτί. Ο χρόνος όµως µας κάνει καλύτερους, υπό 
τον όρο να το θελήσουμµε. Ο χρόνος γιατρεύει τον πόνο, 
δίνει απαντήσεις, αποκαλύπτει αλήθειες. 

Το στοίχηµά µας στη ζωή δεν είναι πώς θα σκοτώσουµε 
τον χρόνο (περιμένοντας να µας σκοτώσει εκείνος), αλλά 
πώς θα τον αξιοποιήσουµε για να περάσουμε Καλά και να 
κάνουµε το Καλό. Οι αδρανείς άνθρωποι παραπονιούνται 
ότι ο χρόνος κυλάει υπερβολικά γρήγορα - το ζήτημα όµως 
δεν είναι να κοιτάμε το ρολόι: το ρολόι κάνει τη δουλειά 
του, ενώ εμείς πρέπει να κάνουμε τη δική µας δουλειά. 

Είναι απαραίτητο να σεβόμµμαστε τον χρόνο σαν κάτι 
πολύτιμο και αναντικατάστατο. Να µην τον χάνουμε, να 
μην τον σπαταλάµε. Ο χρόνος είναι σημαντικότερος από το 
χρήμα. Σε πολλές περιπτώσεις μπορούμε να 


εξοικονοµήσουµμε χρήμα, δεν ἨἈἹπορούμε όµως να 
εξοικονοµήσουµε χρόνο. Ὑπάρχουν άνθρωποι που δεν 
λογαριάζουν το χρήµα μέχρι να τελειώσει και να μείνουν 
αδέκαροι και καταχρεωµένοι. Υπάρχουν και άνθρωποι που 
κάνουν το ίδιο µε τον χρόνο: τον σπαταλούν και, 
γερνώντας, αντιλαμβάνονται την απώλεια. Πρέπει λοιπόν 
να µάθουµε να λέμε όχι σε σπατάλες χρόνου, σε 
χαζοξενύχτια, σε σαχλοκουβέντες. 

Ἡ σχέση µας µε τον χρόνο μάς χαρακτηρίζει. Οι άνθρωποι 
που νοσταλγούν τα παιδικά τους χρόνια ή τη νιότη τους 
ομολογούν, εμμέσως, ότι απέτυχαν κι ότι ο χρόνος δεν 
τους έκανε καλύτερους και ευτυχέστερους. Κυρίως 
οµολογούν ότι δεν τους βοήθησε να δημιουργήσουν κάτι 
ωραίο στη ζωή τους. Ζήσε λοιπόν την κάθε στιγµή. 
Ανταποκρίσου στο κάθε πρόσωπο, στην κάθε πρόκληση, 
στο κάθε γεγονός. Μη φυγομαχείς, µην υπεκφεῦύγεις, µην 
ανησυχείς περισσότερο απ’ όσο αρμόζει. Η ζωή σου είναι 
τώρα. Δεν υπάρχει μεγαλύτερη ευτυχία από το να 
παρακολουθείς τον χρόνο να σε κάνει καλύτερο. Λέει ο 
Βούδας: «Μη βυθίζεσαι στο παρελθόν, µη θυσιάζεις το 
παρόν για τα μελλοντικά σου όνειρα. Να επικεντρώνεις τη 
σκέψη σου στην παρούσα στιγµή». 

Λέει ο Σενέκας: «Δεν υπάρχει μεγαλύτερη ντροπή για 
έναν γέροντα από το να µην έχει να παρουσιάσει άλλη 
απόδειξη πως έζησε εκτός από τα χρόνια του». 

Αν είσαι αηδόνι, παίξε καλά τον ρόλο του 
αηδονιού. Αν είσαι κύκνος, παίξε τον ρόλο 
του κύκνου. 


ΗἩ ζωή είναι σαν θεατρικό έργο. Ο ρόλος που παίζουμε 
ρυθµίζει ποιες πράξεις είναι κατάλληλες για µας. Οι 
Στωικοί λένε ότι πρέπει να δεχόμαστε τη μοίρα µας, όποια 
κι αν είναι, αφού δεν επιλέγουμε τον ρόλο µας. Να 
θυμόμαστε ότι είμαστε ηθοποιοί κι ότι οι ρόλοι µας έχουν 
αποφασιστεί από τον «συγγραφέα», τον δη- 

μιουργό. Ακούγεται µοιρολατρικό, αλλά πρόκειται για µια 
σκέψη λίγο πιο σύνθετη: ό,τι κι αν είσαι, παίξε τον ρόλο 
που σου δόθηκε όσο καλύτερα μπορείς. Είναι δουλειά σου 
να Κάνεις το καλύτερο που μπορείς, αλλά είναι δουλειά 
άλλου (του θεού, της μοίρας) να επιλέξει ποιο ρόλο θα 
παίζεις: παραδείγματος χάρη, τον ρόλο ενός άνδρα, µιας 
γυναίκας ή ενός ανθρώπου που γεννήθηκε στη χώρα Α και 
όχι στη χώρα Β από γονείς Τάδε και όχι Δείνα. Αν 
προσπαθήσεις να παίξεις ρόλους που ξεπερνούν τις 
δυνάµεις σου, όχι µόνο θα τους παίξεις άσχημα αλλά θα 
χάσεις και τον ρόλο που θα μπορούσες να παίξεις καλά. Αν 
αναλάβεις κάποια θέση που υπερβαίνει τις δυνατότητές 
σου, αφενός θα γελοιοποιηθείς, αφετέρου θα παραλείψεις 


να κάνεις αυτό που μπορείς. Μέσα στο σύμπαν ο καθένας 
µας έχει ένα ιδιαίτερο κάλεσμα, ένα ταλέντο, ια 
δεξιότητα (ή Και περισσότερες). Μην προσπαθείς να γίνεις 
κάτι που δεν μπορείς να γίνεις, µην υποτιµάς αλλά ούτε 
και να υπερτιµάς τις δυνάµεις σου. Μάθε το δικό σου 
κάλεσμα και ακολούθησέ το. 

Αν θέλεις να γίνεις πρωταθλητής στο βάδην, 
περπάτα. Αν θέλεις να γίνεις δρομέας, τρέξε. 
Αν θέλεις να γίνεις συγγραφέας, γράφε. 


Κάθε συνήθεια και ικανότητα συντηρείται από τις σχετικές 
πράξεις: η συνήθεια και η ικανότητα του περιπάτου 
συντηρείται από τον περίπατο, εκείνη του τραγουδιού από 
το τραγούδι. Αν θέλεις να γίνεις μεγάλος αναγνώστης, 
διάβαζε: αν θέλεις να γίνεις συγγραφέας, µάθε να γράφεις. 
Αν δεν διάβασες για τριάντα µέρες στη σειρά αλλά έκανες 
κάτι διαφορετικό, θα καταλάρεις τι συμβαίνει. Συμβαίνει 
κάτι παρόμοιο μ’ εκείνο που παρατηρείς αν μείνεις για 
μέρες ξαπλωμµένος στο κρεβάτι σου κι ύστερα σηκωθείς και 
προσπαθήσεις να κάνεις έναν µεγάλο περίπατο: τα πόδια 
σου θα τρέµουν. Αν θέλεις λοιπόν να ασχοληθείς µε κάτι 
στη ζωή, κάν’ το συνήθεια. Αν δεν θέλεις να το κάνεις, µην 
το Κάνεις, κάνε όµως κάτι άλλο. 

Ποτέ µη λες «Είμαι Αθηναίος» ή 
«Είμαι Κορίνθιος». Λέγε καλύτερα 
«Είμαι πολίτης του κόσμου». 


Οι περισσότεροι άνθρωποι πιστεύουν ότι η χώρα τους είναι 
καλύτερη από τις άλλες µόνο και µόνο επειδή έτυχε να 
γεννηθούν σ’ αυτή. Όσο για τους μετανάστες, όπως γράφει 
ο Αμπρόουζ Μπιρς στο Λεξικό του διαβόλου, είναι «οι 
αδαείς εκείνοι άνθρωποι που φρονούν ότι µια χώρα είναι 
καλύτερη από τη δική τους». Ἡ έννοια της «πατρίδας» 
μπορεί να µας οδηγήσει σε αλαζονεία, στενοκεφαλιά και 
µισαλλοδοξία. Το κοινωνικό συμβόλαιο δεν µας συνδέει 
μόνο µε την οικογένειά µας και τους συμπατριώτες µας 
αλλά µε όλους τους συνανθρώπους µας. 

Ἡ πατρίδα µας είναι το σπίτι µας, αλλά αυτό δεν 
σηµαίνει ότι πρέπει να αδιαφορούµε για την τύχη των 
άλλων σπιτιών. Η εθνικιστική ιδεολογία που επιμένει στην 
εθνική ταυτότητα και στην καθαρότητα του αίματος 
ενισχύει τον μµιλιταρισµό και τη δίψα για εξουσία. Ο Σαρλ 
ντε Γκολ έλεγε ότι «Πατριωτισμµός είναι όταν η αγάπη για 
τους δικούς σου ανθρώπους έρχεται πρώτη. Εθνικισμός 
είναι όταν το µίσος για τους άλλους έρχεται πρώτο». 

Μην προσπαθείς να επιβάλεις στους άλλους 
ό,τι ὃεν θέλεις να σου επιβάλουν. Αν 
απορρίπτεις τη δουλεία, πρόσεχε να µην 
υποδουλώνεις τους άλλους. 


Συνήθως όσοι προσπαθούν να υποδουλώσουν τους 
συνανθρώπους τους είναι πρώην δούλοι. Το αίσθηµα της 
δικαιοσύνης είναι έµμφυτο στον άνθρωπο («Όπως το ίσιο 
δεν χρειάζεται χάρακα, έτσι Και το δίκαιο δεν χρειάζεται 
δικαιοσύνη» λέει ο Επίκτητος), αλλά πρέπει επίσης να 
καλλιεργείται. Ένα από τα Χαρακτηριστικά του 
Διαφωτισμού στην Ευρώπη ήταν αυτή η διατύπωση της 
δικαιοσύνης: «Μην κάνεις στους άλλους ό,τι δεν θέλεις να 
σου κάνουν». Συχνά οι άνθρωποι που έχουν την τάση να 
αδικούν τους άλλους έχουν υπάρξει θύματα αδικίας - οι 
πρώην φτωχοί γίνονται τα σκληρότερα αφεντικά, τα πρώην 
θύματα γίνονται οι στυγνότεροι θύτες. 

Είναι χαρακτηριστική η πραγματεία του Επίκτητου «ΠΤώς 
έχειν δει προς τους τυράννους»: ὡς χτυπητό παράδειγµα 
αµόρφωτου ανθρώπου που μόλις αποκτήσει κάποιο 
πλεονέκτημα αρχίζει τις καυχησιές, ο Ἐπίκτητος φέρνει 
τον τύραννο που καυχιέται ότι είναι ο «πάντων 
κράτιστος». Αυτό δεν είναι δυνατό, λέει ο Επίκτητος: ο 
τύραννος δεν μπορεί να εμπνεύσει υγιείς ιδιότητες, γιατί 


απλούστατα δεν τις έχει ο ίδιος. Ως µη ειδικός σε τίποτα, ο 
τύραννος δεν έχει καµία δύναμη. Δεν του προσπορίζει 
δύναμη το ότι όλοι τον υπηρετούν, εφόσον ο άνθρωπος 
υπηρετεί κατά κάποιον τρόπο πολλά ευτελή πράγματα: το 
πιατάκι απ’ όπου τρώει, τη στάµνα του, τον γάιδαρό του - 
όχι επειδή είναι ισχυρότερα απ’ αυτόν, αλλά επειδή 
ικανοποιούν τις ανάγκες του. Κανείς δεν υπηρετεί 
(«θεραπεύει») τον τύραννο ως άνθρωπο εφόσον κανείς δεν 
τον θέλει ως πρότυπό του, όπως θέλει, για παράδειγµα, τον 
Σωκράτη. Πράγματι, ο τύραννος μπορεί να 
«τραχηλοκοπήσει» τον καθένα, αυτό δεν τον κάνει όµως 
πιο αξιοθεράπευτο απ’ ό,τι τον πυρετό ή τη χολέρα. 
Σχετικά µε την ελευθερία του πολίτη, ο Επίκτητος και οι 
Στωικοί προβάλλουν, για πρώτη φορά, µια ιδέα για τα 
δικαιώµατα του ανθρώπου έναντι του Κράτους. Όπως 
ξέρουμε, στην αθηναϊκή δημοκρατία του Περικλή οι 
Αθηναίοι πολίτες, που αποτελούσαν μικρό µέρος του 
πληθυσμού, είχαν πολιτικά, νομικά και αστικά 
δικαιώµατα, καθώς και ορισμένες ελευθερίες. Ωστόσο, 
είναι αμφίβολο ότι είχαν δικαιώµατα µε βάση την 
ανθρώπινη αξία τα οποία να γίνονταν αντικείµενο 
διεκδίκησης και αναγνώρισης. Οι λόγοι οφείλονται σε 
μεγάλο βαθµό στη δοµή της πόλης-κράτους, µε τον πολίτη 
οργανικό µέλος της υποχρεωµένο να υπηρετεί την 
πολιτεία: οι αρχαίοι Έλληνες δεν αντιλαµμβάνονταν τη 
θέση τους ως πολίτες σαν κατοχύρωση αλλά σαν 
συµµετοχή - σαν να ήταν µέλη µιας οικογένειας. 
Βλέποντας τον άνθρωπο σ᾿ ένα οικείο κοινὠνικό και 
εκκοσμµικευµένο περιβάλλον δεν ασχολήθηκαν µε 
δικαιώµατα αλλά µε καθήκοντα, µε την «ισορροπία», την 
αρμονία, τη Μοίρα, τη Δίκη και το δίκαιο, Μια ισορροπία 
που υπερέβαινε το άτοµο, που έκανε την κοινωνία µέρος 
μιας μεγάλης κοσμικής τάξης και που στηριζόταν σ᾿ ένα 


πλέγμα υποχρεώσεων όχι µόνο απέναντι στα άτοµα αλλά 
και απέναντι σε δυνάµεις και θεσμούς που υπερέβαιναν τα 
άτοµα. Ακόμα Και στο ρωμαϊκό δίκαιο υπήρχε µια έννοια 
δικαίου και οπωσδήποτε καθηκόντων αλλά καμία έννοια 
δικαιωμάτων. Η έννοια των ανθρώπινων δικαιωμάτων, µε 
το ιδιαίτερο νόηµά της, είναι ιστορικό προῖόν που 
θεμελιώθηκε από τον στωικισµό, ενισχύθηκε όµως και 
συγκεκριµενοποιήθηκε αργότερα, στην εποχή της 
ευρωπαϊκής φεουδαρχίας, των εκκλησιαστικών διαµαχών 
και, στη συνέχεια, στην εποχή του προτεσταντισμού και 
της αστυφιλίας. 

Τι µας λένε λοιπόν οι Στωικοί η εξουσία µπορεί να 
δημεύσει περιουσίες, να εξορίσει, να σκοτώσει - δεν 
μπορεί όµως µε τίποτα να νικήσει τις ορθές πεποιθήσεις. Ο 
Επίκτητος τρέφει θαυμασμό για τους δούλους και τους 
δραπέτες που αντιστέκονται στη δεσποτεία έχοντας 
εμπιστοσύνη µόνο στον εαυτό τους. 

Ἡ πόρτα της ζωής είναι πάντοτε ανοιχτή. 
Αν θέλεις, πες «δεν παίζω άλλο» και φύγε. 
Όμως αν μείνεις σταµάτα τις κλάψες. 


Όταν τα παιδιά κουράζονται από το παιχνίδι, λένε «δεν 
παίζω άλλο». Όταν χορεύουµε, σε κάποια στιγµή λέμε: 
«Κουράστηκα, δεν χορεύω ἀάλλο».Το ίδιο μπορούμε να 
πούμε για τη ζωή: «Φεύγω, αντίο, δεν ζω άλλο». Το 
ενδεχόμενο της αυτοκτονίας είναι πάντοτε ανοιχτό: 
πρόκειται για µια ενεργητική στάση την οποία μπορούμε 
να υιοθετήσουε ανά πάσα στιγµή. Ἡ Χριστιανική 
θρησκεία στηλιτεύει την αυτοκτονία ως αµάρτηµα και οι 
παραδοσιακές κοινωνίες τη θεωρούν ταμπού. Παρ’ όλα 
αυτά, οι άνθρωποι έχουν δικαίωµα στη φυγή: η µεγαλύτερη 
τέχνη, έλεγε ο Φρίντριχ Νίτσε, είναι να ξέρεις να 
αποχωρείς την κατάλληλη στιγµή. 

Κανένα αγαθό, ακόµη και την ίδια τη ζωή, δεν πρέπει να 
συντηρεί ο άνθρωπος αν δεν του εξασφαλίζει την ηθική του 
ακεραιότητα. Οι Στωικοί συνιστούσαν την εκούσια και 
έντιµη «εξαγωγήν εκ του βίου». Ἡ παράδοση λέει ότι ο 
Ζήνων και ο Κλεάνθης, από τους πρωταγωνιστές της 
στωικής φιλοσοφίας, αυτοκτόνησαν όταν κατάλαβαν ότι 
το αγαθό της ζωής έγινε ανασταλτικός παράγοντας για 
την άσκηση της αρετής: θεώρησαν ότι η ζωή τους δεν είχε 


πλέον καµιάν αξία γι΄ αυτούς, καθώς ο μεν Ζήνων ύστερα 
από κάποιον τραυματισμό βρισκόταν σε πλήρη αδυναμία, 
ενώ ο δε Κλεάνθης είχε φτάσει σε βαθύτατο γήρας. 
Σύμφωνα µε τους στωικούς φιλοσόφους οφείλουμε να 
διατηρούµε την αξιοπρέπειά µας και την ψυχή µας ακόµα 
και στις πιο δυσάρεστες και επώδυνες καταστάσεις. Να τι 
λέει ο Επίκτητος για το πώς θα πρέπει να σκέφτεται ο 
στωικός φιλόσοφος: «Θα πεθάνω - αλλά πρέπει να πεθάνω 
βογκώντας; Θα φυλακιστώ - πρέπει λοιπόν να θρηνολογώ; 
Θα εξοριστώ - ποιος όµως µπορεί να μ’ εμποδίσει να φύγω 
χαμογελώντας και ήρεµος;». 

Οι Στωικοί υποστηρίζουν ότι πρέπει να φτάσουμε σε 
κατάσταση πλήρους αδιαφορίας, η οποία θα µας βοηθήσει 
να υπερβούμε όλα τα βάσανα και να αντιμετωπίσουμε 
γαλήνια τον θάνατο. Ἡ ετοιμότητα για τον θάνατο 
ερμηνεύεται σαν σημάδι ελευθερίας: ελεύθερα είναι τα 
όντα που δεν συνθηκολογούν µε τη σκλαβιά αλλά 
δραπετεύουν πεθαίνοντας όταν αιχμµμαλωτιστούν. Ο 
Διογένης έλεγε ότι ένας σίγουρος τρόπος να κατακτήσουµε 
την ελευθερία είναι να πεθάνουμε πρόθυμα. 

Ο ἘἙπίκτητος έχει τοποθετηθεί στο ζήτημα της 
ευθανασίας: όταν ένας άνθρωπος έχει αποφασίσει να 
φύγει από τη ζωή για τους δικούς του λόγους, πρέπει να 
σταθούμε στο πλευρό του έτοιμοι να τον βοηθήσουμε να 
πραγματοποιήσει τον στόχο του. Ο κίνδυνος που ελλοχεύει 
είναι μήπως η απόφαση της αυτοκτονίας δεν είναι ώριμη, 
μήπως πρόκειται για µια περαστική παρόρµηση - παρ’ όλα 
αυτά, υποστηρίζει ότι χρειάζεται πάντοτε µια έξοδος 
κινδύνου. Μεταξύ άλλων, ο Επίκτητος έκανε λόγο για την 
ευγονική, µια αντίληψη διάχυτη στην ελληνική 
αρχαιότητα. Όλοι γνωρίζουμε τον μύθο του Καιάδα, το 
βάραθρο του Ταύγετου όπου οι Σπαρτιάτες έριχναν τα 
ανάπηρα και καχεκτικά βρέφη για να εξασφαλίσουν τη 


ρώμη της φυλής. Ο Επίκτητος δεν ταυτίζει την ευγονική µε 
τη φυλετική υγεία και «καθαρότητα» αλλά µε την αποφυγή 
της δυστυχίας και µε µια πρώιμη «ωφελιμιστική» ιδέα της 
αύξησης της γενικής ευτυχίας στον κόσµο. 

Οι Στωικοί υποστήριζαν ότι πολλοί άνθρωποι 
αισθάνονται υποχρεωμένοι να θλίβονται και να θρηνούν - 
κι ότι πολλοί παραδίδονται σε υπερβολικά συναισθήματα 
επιδεικνύοντας τη δυστυχία τους. Ο Σενέκας στηλιτεύει 
«την παρέλαση των αισθημάτων» και προτείνει ψύχραιμη 
αντιμετώπιση της απώλειας. Αντίθετα, στον σημερινό 
κόσµο, τα µέσα ενημέρωσης κάνουν τον πόνο των 
ανθρώπων θέαµα και ενθαρρύνουν τη μεμψιμοιρία. 

Η ζωή είναι σαν ένα συμπόσιο. 
Όταν µας καλούν σε συμπόσιο δεν 
παραπονιόµαστε 
για όσα λείπουν από το τραπέζι. 
Απολαµβάνουµε όσα µας προσφέρονται. 


Κανείς δεν ας χρωστάει και τίποτα δεν είναι δεδοµένο. Ἡ 
ζωή είναι σαν µια γιορτή. Ας σκεφτούμε τη ζωή µας σαν 
γιορτή, κανονισµένη προς όφελός µας από τον θεό, σαν 
κάτι που πρέπει να ζούμε µε χαρά και να µη λυγίζουµε από 
τις δυσκολίες. Ας τη σκεφτούμε και σαν παιχνίδι. Το 
ζήτημα δεν είναι η τελική «νίκη» ή η «ήττα» αλλά το πώς 
παίζουμε το παιχνίδι. Όπως και όταν κάποιοι παίζουν µε 
μια μπάλα δεν σκέφτονται αν η μπάλα είναι καλή ή κακή, 
θέλουν απλώς να την πετάξουν και να την πιάσουν. Η ζωή 
μπορεί να θεωρηθεί επίσης σαν αθλητικός αγώνας: σαν 
τους αθλητές πρέπει να προετοιµαζόµαστε για να μπούμε 
στην αρένα. Θα μπορούσαμε να τη δούμε και σαν 
στρατιωτική θητεία στην οποία ο καθένας είναι υπεύθυνος 
για κάτι, ο καθένας έχει καθήκοντα και αρμοδιότητες, 
επιβραβεῦσεις και προοπτικές, αποτυχίες και νίκες. 


21 
Μάθεναλες «ὀχι». 


Κανείς δεν µπορεί να κάνει πάντα ό,τι θέλει. Όμως πρέπει 
να µάθουµε να µην κάνουμε ποτέ ό,τι δεν θέλουμε. Το 
«όχι» σε µια επιλογή που µας φαίνεται ανεπιθύμητη είναι 
σωτήριο, µας απελευθερώνει και ανοίγει τον δρόµο στη 
χαρά. Ὑπάρχουν άνθρωποι που είναι απλώς χαρούμενοι, 
χωρίς να κάνουν ιδιαίτερη προσπάθεια. Είναι εκείνοι που 
σκέφτονται τις δικές τους ανάγκες, χωρίς ενοχές, χωρίς να 
άγονται και να φέρονται από τις επιθυµίες και τις ανάγκες 
των άλλων. Μπορεί τίποτα να µην πηγαίνει καλά, μπορεί 
να βιώνουν αναποδιές͵, όµως δεν χάνουν το χαμόγελο και 
το κουράγιο τους. Οι Στωικοί µάς λένε: εστίασε στο τώρα. 
Αν μπορείς κάτι να αλλάξεις, άλλαξέ το: αν δεν μπορείς, 
άντεξέ το. Ὑπάρχουν πράγματα τα οποία ἨἈπορείς να 
ελέγξεις και υπάρχουν άλλα των οποίων η έκβαση δεν 
είναι στο χέρι σου. Δεν υπάρχει λοιπόν λόγος ανησυχίας. 
Αν μπορείς να το αλλάξεις, δεν χρειάζεται να ανησυχείς: 
απλούστατα άλλαξέ το. Αν δεν μπορείς να το αλλάξεις, 
πάλι µην ανησυχείς: αφού δεν μπορείς να κάνεις τίποτα γι’ 
αυτό, μάθε να ζεις µαζί του. Κυρίως μάθε να λες «όχι» σε 


πράγµατα που δεν σου αρέσουν, δεν σε εκφράζουν ή τα 
θεωρείς περιττά. Οι χαρούμενοι άνθρωποι ξέρουν ότι, 
λέγοντας ευγενικά «όχι» σε κάποιον, λένε «ναι» στην 
προσωπική τους ζωή. Δεν μπορείς να αρέσεις σε όλους, δεν 
μπορείς να βρίσκεσαι παντού την ίδια στιγµή, δεν μπορείς 
να ικανοποιείς όλες σου τις επιθυµίες ταυτοχρόνως. Όταν 
λέμε «ναι» σε κάτι, λέμε «όχι» σε κάτι άλλο. 

Στη θεωρία είναι εὐκολο να πείσεις έναν 
αδαή. 
Στην πραγματική ζωή όµως οι άνθρωποι 
αντιστέκονται σε όσους προσπαθούν να τους 
πείσουν. 


Ας είμαστε επιφυλακτικοί έναντι της δύναμης της πειθούς. 
Όταν οι άνθρωποι πείθονται εύκολα, είτε οι ιδέες είναι 
πολύ ισχυρές είτε οι άνθρωποι είναι υπερβολικά εὐπιστοι. 
Οι εὐπιστοι µπορεί να καταλήξουν φανατικοί - φανατικούς 
θα ονοµάζαμε όσους πιστεύουν ότι έχουν 1005ο δίκιο, 
όσους δεν τρέφουν καµιά αμφιβολία. 

Ἡ τεχνική της πειθοῦς είναι µέρος της άσκησης της 
πολιτικής: «Αν δεν μπορείς να τους πείσεις, µπέρδεψέ 
τους» έλεγε ο Αμερικανός πρόεδρος Χάρρυ Τρούμαν. Αλλά 
οι μέθοδοι της πολιτικής απέχουν πολύ από την ενάρετη 
ζωή - ο σοφός άνθρωπος δεν επιδιώκει να πείσει κανέναν, 
δεν επιζητεί να συγκροτήσει βασιλική αυλή µε ακολούθους 
και κόλακες. Ἐπιζητεί να μεταδώσει καλές ιδέες που θα 
κάνουν τους άλλους καλύτερους και πιο ευτυχισµένους, 
χωρίς να ασκήσει οὖύτε τη γοητεία του οὖτε -πολύ 
περισσότερο- τη βία. Το μυστικό για να πείθεις είναι να 
έχεις πεισθεί εσύ ο ίδιος. 


Οι Στωικοί έκαναν συχνά λόγο για την εσωτερική 
ελευθερία και έθεσαν τις βάσεις για το «δικαίωμα» της 
αντίστασης. Πράγματι, στην αρχαιότητα υπήρξαν 
σπουδαίες εκδηλώσεις αντίστασης, μερικές από τις οποίες 
έμειναν ιστορικές: για παράδειγµα, των τυραννοκτόνων 
Αρμόδιου και Αριστογείτονα, της Αντιγόνης και, στον χώρο 
της «φιλοσοφίας, εκείνη του Σὠκράτη. Έχουν γίνει 
συζητήσεις σχετικά µε το αν ο άρχων χρειάζεται νόµους ή 
όχι και για το αν αυτός ο άρχων Μή οι νόµοι έχουν την 
υπέρτατη εξουσία. ΗἩ αντίδραση εναντίον της τυραννίας 
είναι κοινός τόπος στην αρχαία ελληνική «φιλοσοφική 
γραμματεία και στην πολιτική πράξη, όχι όµως τόσο ως 
δικαίωµα όσο ως υποχρέωση και πρακτική. 

Ἡ έννοια του δικαιώματος της αντίστασης είναι 
εξαιρετικά ευρεία και πολυσήµαντη και εκφράζεται µε 
πολλές Ἠορφές: ως ελευθερία έκφρασης γνώμης, «ως 
αντίρρηση συνείδησης, ως πολιτική ανυπακοή, «ως 
παθητική ή ενεργητική αντίδραση, ως εξέγερση και 
επανάσταση. Οι Στωικοί αναφέρονται στην αντίσταση 
χωρίς να αναφέρονται σε κάποιο «κοινωνικό συμβόλαιο», 
όπως συμβαίνει αργότερα και όπως θεμελιώνεται στον 
Διαφωτισμό. Ο Επίκτητος, που επιμένει πολύ στην ατομική 
ελευθερία, λέει ότι ένα αληθινά ελεύθερο άτοµο δεν είναι 
ελεύθερο µόνο από χρέη αλλά και από τις ενοχλήσεις που 
προκαλούνται όταν προσπαθεί να πείσει ή να αλλάξει τους 
άλλους. 


29 


Η αρετή ανταμµείβεται µε ευτυχία, 
ηρεμία, αταραξία. 


Η καλοσύνη, όπως γράφει η Σάρον Λέμπελ στο βιβλίο της Η 
τέχνη του ζην, είναι µία επιχείρηση ίσων ευκαιριών, 
διαθέσιµη στον καθένα την κάθε στιγµή -φτωχό ή πλούσιο, 
μορφωμένο ή απλοϊκό-, δεν είναι η αποκλειστική 
δικαιοδοσία των «επαγγελματιών» του πνεύματος, όπως 
είναι, υποτίθεται, οι μοναχοί, οι άγιοι ή οι ασκητές. Η 
αρετή («η αρμονική διάθεση» όπως έλεγε ο Ζήνων) και η 
ευτυχία είναι προσιτές σε όλους και μάλιστα σε τούτο εδώ 
τον κόσµο, όχι σ’ ένα φανταστικό επέκεινα. Ἡ στωική 
σκέψη είναι µια µορφή υλισμού και πραγματισμούῦ. 

Ο Επίκτητος πρόβαλε µια αντίληψη της αρετής απλή, 
συνηθισμένη και καθηµερινή στη διατύπωσή της. Αντί των 
πράξεων εντυπωσιασμού και επίδειξης καλοσύνης, ήταν 
υπέρ µιας ζωής που να τη ζει κανείς σταθερά, σύμφωνα µε 
τη θεία θέληση. Ἡ συνταγή του για την καλή ζωή 
επικεντρωνόταν σε τρία θέµατα: να γίνεις κύριος των 
επιθυμιών σου, να εκτελείς τα καθήκοντά σου και να 
μάθεις να σκέφτεσαι καθαρά για τον εαυτό σου και για τις 
σχέσεις σου µε την ανθρώπινη κοινωνία. Το αληθινό έργο 
ενός ανθρώπου είναι να μάθει πώς να απαλλάσσει τη ζωή 


του από τις οδύνες, τους θρήνους, τα «αχ, εγώ ο έρµος», τα 
«πόσο δυστυχισµένος είμαι», από τις συμφορές και τις 
αναποδιές. 

Ο Δημοσθένης έλεγε ότι δεν μπορεί να αποκτήσει κανείς 
σταθερή δύναμη µε αδικίες, επιορκίες και ΨἔΨευτιές. Κάποτε 
έρχεται η στιγµή της αλήθειας. Ἡ αρετή -η καλοσύνη, η 
ευγένεια, η επιείκεια, το αίσθημα δικαιοσύνης, η 
ευαισθησία, η σεµνότητα- μοιάζει µε εμπόλεμη κατάσταση: 
πρέπει διαρκώς να επαγρυπνούµε για να κάνουµε το Καλό. 
Δεν πρέπει να συγχέουµε την αρετή µε τη σεµνοτυφία και 
τον συντηρητισµό αλλά να την ταυτίζουµε µε τη σύνεση, 
τη δύναμη και τη σωστή αξιοποίηση της καλής τύχης. 
Βασική αρετή, λέει ο Ζήνων, αποτελεί η φρόνηση, από την 
οποία απορρέουν -σύμφωνα µε τον Πλάτωνα- η ανδρεία 
και η δικαιοσύνη. 

Ποιος είναι λοιπόν ο στόχος µας αν όχι η ευτυχία, η 
ηρεμία, η αταραξία; Και ποιες είναι οι προὐποθέσεις για να 
επιτευχθεί αυτός ο στόχος; Πολλοί θα πουν ότι η αρετή δεν 
οδηγεί απαραιτήτως στην επίτευξη του στόχου επειδή η 
ζωή είναι άδικη και ο κόσμος κακός. Ωστόσο, αυτός είναι 
μονάχα ένας τρόπος για να βλέπουμε τα πράγµατα - ένας 
άλλος τρόπος σχετίζεται µε τη βαθύτερη ψυχική µας 
κατάσταση και δεν εξαρτάται από τους κοινωνικούς 
παράγοντες. Ο ευτυχισμένος, Μήρεµος και ατάραχος 
άνθρωπος έχει κατακτήσει όσα έχει κατακτήσει µέσω του 
αυτοσεβασμού και της σοφίας του, όχι µέσω κοινωνικών 
προνομίων. Σύμφωνα µε τους Στωικούς, η αρετή είναι και 
μέσον και σκοπός. 

Το πάθος είναι για τους Στωικούῦς µια αφύσικη κίνηση 
της Ψυχής, µια ορµή πλεονάζουσα, που ας παρασύρει σε 
επικίνδυνες αντιδράσεις για την ηθική ισορροπία και την 
ευτυχία µας. Ωστόσο η απάθεια δεν ταυτίζεται µε την 
απραξία: αντιθέτως, η αδικία δεν συνδέεται πάντοτε µε 


κάποια πράξη - συχνά συνδέεται µε την απραξία. Όποιος 
πράττει σύμφωνα µε τις ιδέες του έχει συχνά άδικο - αλλά 
όποιος δεν πράττει ποτέ έχει πάντοτε άδικο. Ο στωικός 
φιλόσοφος δεν προτείνει λοιπόν την αποχή από τις 
διάφορες δραστηριότητες. Γι’ αυτό η στωική φιλοσοφία 
ρίζωσε στη Ρώμη, όπου, τουλάχιστον μέχρι το τέλος της 
δημοκρατίας, οι εκπρόσωποι της ανώτερης τάξης έβλεπαν 
ως κύριο τρόπο καταξίωσης της ὑὐπαρξής τους τη 
δραστηριοποίησή τους στο πολιτικό και στρατιωτικό 
πεδίο: ο στωικισµός είναι ήρεμη δύναμη. 

Μην εξηγείς µε λόγια την προσωπική σου 
φιλοσοφία. ΕἘνσάρκωνέ τη. 


Οι ηθικά αδύναμοι άνθρωποι προσπαθούν να 
υπερασπιστούν ή να εξηγήσουν τον χαρακτήρα και τις 
πράξεις τους στους άλλους. Αντί γι΄ αυτό, πρέπει να 
αφήνουμε τις πράξεις µας να μιλάνε για µας. Μη λες «Δεν 
πρέπει να λέμε ψέματα» -ας είσαι απλώς ειλικρινής. Το να 
ζεις τη σοφία είναι σημαντικότερο από το να γνωρίζεις γι’ 
αυτήν. Ὑπάρχει διαφορά ανάµεσα στο να λέμε ωραία 
πράγματα και στο να κάνουμε ωραία πράγματα. Ας µη 
δίνουμε υπερβολικό βάρος στην πολυµάθεια και στην 
πολυπραγμοσύνη. 

Είμαστε αυτό που κάνουμε, όχι αυτό που λέμε. Ο Ζαν Πολ 
Σαρτρ έλεγε ότι είμαστε καταδικασµένοι στην ελευθερία κι 
ότι κρινόµαστε από τις πράξεις µας για τις οποίες φέρουμε 
την αποκλειστική ευθύνη. Εξάλλου, η -συχνά εφιαλτική- 
κρίση των άλλων μόνο σε αυτές µπορεί να βασιστεί και όχι 
στις προθέσεις ενός ατόμου. ΏΩς ιδανικό τίθεται η 
ελευθερία επιλογής της δράσης και η ανάληψη της ευθύνης 
που αναλογεί σε κάθε άνθρωπο. Το να δηλώνουμε ότι 
είμαστε σοφοί δεν πείθει κανέναν - αντιθέτως, οι σοφές 
µας πράξεις αργά ή γρήγορα θα εκτιμηθούν. 


Λέει ο Επίκτητος: «Ο χτίστης δεν µας λέει: “Άκουσέ µε, 
θα σου κάνω µια διάλεξη πάνω στο Χχτίσιμο”». 
Αναλαμβάνει την υποχρέωση να χτίσει ένα σπίτι και το 
χτίζει. Έτσι αποδεικνύει ότι ξέρει την τέχνη. Κάνε κι εσύ 
κάτι παρόμοιο: «φάε και πιες σαν άνθρωπος, περιποιήσου 
τον εαυτό σου, παντρέψου, κάνε παιδιά, ζήσε σαν 
πολίτης». Ζήσε µε περιέργεια, χωρίς υπεροψία, χωρίς 
έπαρση και φλυαρία. 

Οι γνώµες των ανθρώπων είναι µεταδοτικές. 
Μην υπονοµμεύεις τον εαυτό σου υιοθετώντας 
αρνητικές και αντιπαραγωγικές ιδέες 
που δεν είναι δικές σου. 


Εφόσον έχεις σκεφτεί µε σύνεση και κρίνεις ότι ένας 
δρόμος είναι σωστός, µην αφήνεσαι στις γνώµες των 
άλλων. Πιθανότατα υπάρχουν άνθρωποι που παρανοούν 
τις ιδέες και τα ιδανικά σου ή που τα καταδικάζουν. Αλλά, 
αν πιστεύεις ότι ενεργείς σωστά, προχώ- 

ρησε ακάθεκτος. Μην ακινητοποιείσαι, µην επηρεάζεσαι. 
Θυμήσου έναν ασυµβίβαστο ήρωα της αμερικανικής 
λογοτεχνίας, έναν ανάµεσα σε πολλούς: ο Χάουαρντ Ρόαρκ 
στο ΤΘ Εοιωπίθίπῃεᾶα (ελλ. τίτλος Κοντά στον ουρανό) της 
Άυν Ῥαντ είναι ένας οραματιστής αρχιτέκτονας που 
δυναμµιτίζει το ίδιο του το έργο επειδή το θεωρεί προῖόν 
συµβιβασμών, αντιστεκόµενος έτσι στις πιέσεις του 
συρμού και στον χυδαίο ὠωφελιμισμό. Κανείς δεν συμφωνεί 
µε την πράξη του, όµως ο Ῥόαρκ κάνει αυτό που νομίζει 
σωστό: παίρνει θέση και πληρώνει το τίμημα. 

Οι άνθρωποι που σε εξοργίζουν γίνονται 
αφέντες σου. Μην τους το επιτρέπεις. 


Η διαχείριση του θυμού είναι µια ολόκληρη επιστήµη που 
πρέπει να μάθουμε. Λέει ο Βούδας: «Το να είσαι θυμωμένος 
είναι σαν να κρατάς ένα αναμμένο κάρβουνο για να το 
πετάξεις σε κάποιον. Αυτός που καίγεται είσαι εσύ». Πάνω 
στον θυμό µας λέμε και κάνουμε πράγµατα ανόητα και 
καταστροφικά. Ὑπάρχουν κάποιες συνταγές για να µην 
υποτασσόµαστε στον θυµό, για να µην αφήνουμε να µας 
εξουσιάζουν όσοι µας ενοχλούν. Για παράδειγµα, όταν 
προσπαθούμε να συνεννοηθούµε µε κάποιον που βρίσκεται 
σε έξαλλη κατάσταση, αντί να προσπαθούμε να τον 
πείσουµε ή να τον πρεμήσουμε, προτιμότερο είναι να 
εγκαταλείψουµε τη συζήτηση. Επίσης, όταν εξοργιζόµαστε, 
καλό είναι να ακολουθήσουε τη συνταγή του 
Αθηνόδωρου: «Μην κάνετε τίποτα προτού πείτε από µέσα 
σας την αλφαβήτα». Και μάλιστα αργά. 

Όποιος γελάει µε τον εαυτό του 
θα έχει πάντοτε λόγους να γελάει. 


Να αστειεύεσαι μόνο µε ίσους σου, έλεγε ο αρχαίος 
κυνικός φιλόσοφος Βίων ο Βορυσθενίτης. Να αστειεύεσαι 
µε τον εαυτό σου λέει ο Επίκτητος. Μην τον παίρνεις πολύ 
στα σοβαρά, µην είσαι µεγαλόσχημος και σπουδαιοφανής - 
κινδυνεύεις να γίνεις γελοίο. Ο χαρακτήρας του 
ανθρώπου αποκαλύπτεται από όσα θεωρεί αστεία, κωμικά 
και φαιδρά: οι άνθρωποι χωρίς χιούμορ είναι κυρίως όσοι 
αποτυγχάνουν να γελάσουν µε τον εαυτό τους. 

Ἡ αίσθηση του χιούμορ είναι όπλο στις δυσκολίες της 
ζωής, η επιβεβαίωση της αξιοπρέπειας και της υπεροχής 
του ανθρώπου σε σχέση µε τα βάσανά του. 

Όσο μεγαλύτερες είναι οι δυσκολίες, 
τόσο ενδοξότερη είναι η υπέρβασή τους. 


Οι παλιότερες γενιές αναγνωστών, ιδιαίτερα κοριτσιών, 
μεγάλωσαν µε µια σειρά βιβλίων της Έλινορ Πόρτερ που 
είχαν ως κεντρική ηρωίδα ένα καλό και αισιόδοξο ορφανό 
κορίτσι, την Πολυάννα. Η Πολυάννα έπαιζε ένα παιχνίδι 
µε τα γεγονότα της καθηµερινότητας: έλεγε, για 
παράδειγµα, «δεν λυπάμαι που έχασα τον δρόµο µου γιατί 
θα χαρώ πολύ όταν τον ξαναβρώ». Το παιχνίδι της 
Πολυάννας ξεπεράστηκε και θεωρήθηκε χαζοχαρούµενο 
αλλά δεν παύει να περιέχει µια μεγάλη αλήθεια: σε 
οποιαδήποτε κατάσταση υπάρχει ένα θετικό στοιχείο: κι 
όσο μεγαλύτερες είναι οι δυσκολίες, τόσο μεγαλύτερη 
είναι η χαρά που µας περιμένει όταν τις υπερβούµε. 

Όπως λέμε συχνά χωρίς να το πολυπιστεύουµε, ό,τι δεν 
µας σκοτώνει µας κάνει καλύτερους. Δείτε ανθρώπους που 
πέρασαν σοβαρές ασθένειες: συνήθως έχουν αντιληφθεί 
την αξία της ζωής, έχουν επανεκτιµήσει τη φιλία και τον 
έρωτα, έχουν απαλλαγεί από τις παραξενιές τους. Η ζωή 
είναι ένα παιχνίδι µε λίγους νικητές. 

«ΑΦ’ ότου εναυάγησα ευπλοώ» έλεγε ο Ζήνων. Με άλλα 
λόγια, οι δυσκολίες από τις οποίες επέζησα µε έχουν κάνει 


καλύτερο και ευτυχέστερο. Προσθέτει ο Σενέκας: «Οι 
δυσκολίες της ζωής δυναµώνουν τον νου όπως η εργασία 
δυναμώνει το σώμα». 

Πολλοί άνθρωποι, ιδιαίτερα στις ανεπτυγμένες χώρες, 
πιστεύουν ότι η ζωή τους είναι «εξασφαλισμένη» κι ότι η 
πολιτεία τούς οφείλει πλήρη προστασία. Όμως η ζωή είναι, 
από τη φύση της, αβέβαιη και γεμάτη κινδύνους: «Καθετί 
που µεσολαβρεί μεταξύ λίκνου και µμνήμµατος είναι αβέβαιο» 
λέει ο Σενέκας. Κανείς και τίποτα δεν Ἰπορεί να µας 
προστατέψει από τα ατυχήματα της ζωής. Πρέπει να 
έχουµε πάντοτε υπόψη ότι «κάτι μπορεί να συμβεί». Όπως 
λέει ο Σενέκας: «Θα αποπλεύσω εκτός αν κάτι µε 
εμποδίσει. Η επιχείρησή ου θα επιτύχει εκτός αν κάτι 
μεσολαβήσει...». Για τον Φφρόνιμο άνθρωπο τίποτα δεν 
είναι απροσδόκητο και αιφνιδιαστικό. Ο λαός λέει: «Θεού 
θέλοντος και καιρού επιτρέποντος...». 

Ένα καράβι δεν πρέπει να στηρίζεται σε ένα 
και μοναδικό αγκυροβόλιο. Ούτε µια ζωή 
σε µία και μοναδική ελπίδα. 


Πολλοί άνθρωποι επενδύουν τα πάντα στη δουλειά τους, 
άλλοι στον έρωτα, άλλοι στα παιδιά τους. Μερικοί 
επενδύουν τα πάντα στην κοινωνική επανάσταση, σε µια 
ιδεολογία, σε µια θρησκεία ή σε ένα κόµµα. Δεν είναι λίγοι 
όσοι κατατρύχονται από έµμμµονες ιδέες επιζητώντας 
αναγνώριση και χρήματα, ή προσκολλώνται σε ένα και 
μοναδικό πρόσωπο χωρίς το οποίο «δεν μπορούν να 
ζήσουν». Το πάθος τους για κάποιον γίνεται φυλακή και, 
όταν αυτός ο κάποιος τους εγκαταλείπει, υποφέρουν, 
τοποθετούν τον εαυτό τους σε µια ιδιωτική κόλαση. Οι 
άνθρωποι καταστρέφουν µε αυτόν τον τρόπο τη ζωήτους, 
χάνουν χρόνο, χάνουν ευτυχισµένες και γαλήνιες στιγµές. 

Μην κάνεις κήρυγµα στους άλλους. Κάνε 
σιωπηλά αυτό που θέλεις να κάνεις για τον 
εαυτό σου. 


Ο κάθε άνθρωπος κάνει τις δικές του επιλογές και δεν 
μπορούμε να του επιβάλουμε τις δικές µας. Οι γονείς 
διαπράττουν συχνά αυτό το λάθος: θέλουν να «φτιάξουν 
αντίγραφα του εαυτού τους, είτε από ματαιοδοξία είτε από 
ανασφάλεια. 

Μη λες πώς πρέπει να τρώνε οι άλλοι - τρώγε εσύ όπως 
πρέπει. Μην καυχιέσαι για ό,τι κάνεις. Λέει ο Βούδας: 
«Ζήσε τη ζωή σου όπως θα ήθελες τα παιδιά σου να ζήσουν 
τη δική τους». Οι Στωικοί προτείνουν να µην κάνουμε 
«θόρυβο» - σαν άδειοι τενεκέδες. 


Φ)ή, 


Ο Θεός είτε θέλει να καταργήσει το Κακό, 
αλλά δεν µπορεί, είτε δεν θέλει. 


Δεν υπάρχει παλιότερη και πιο οδυνηρή διαμάχη από αυτήν 
περί του Θεού. Ο καθένας µας είναι ελεύθερος να διαλέξει 
τον θεό του, τον τρόπο µε τον οποίο αντιλαμβάνεται το 
σύμπαν και τη δηµιουργία του. Όλοι οι άνθρωποι 
αναρωτιούνται: Γιατί ο Θεός που είναι παντοδύναμος 
επιτρέπει τόσα δεινά στον κόσµο; Γιατί η ύπαρξη της 
ελεύθερης βούλησης του ανθρώπου καταλήγει στο Κακό; 
Γιατί οι άνθρωποι δεν μπορούν να συμφωνήσουν σε µια 
ενιαία θρησκεία; Ο αγνωστικισμός, τον οποίο εκφράζει 
μεταξύ άλλων ο σοφιστής Πρωταγόρας («Δεν ξέρω ούτε 
πώς είναι οι θεοί οὖτε πώς δεν είναι»), αφήνει χώρο σε 
ποικιλία ιδεών - το σίγουρο είναι ότι οι άνθρωποι 
παρηγορούνται πιστεύοντας ότι υπάρχει ανώτερη δύναμη 
που τους προστατεύει. Κανείς δεν µπορεί να αρνηθεί ότι η 
θρησκεία είναι ανακούφιση για τον καταπιεσµένο, 
κουράγιο για τον άρρωστο και, μερικές φορές, περιορισμός 
για τον διεστραµµένο: εφόσον αποτελεί, προπάντων, ηθικό 
σύ- 

στηµα. Από την άλλη πλευρά, η ιδέα ενός ιστορικού νόµου, 
εγγυητή µιας ιδανικής κοινωνίας, είναι αμφίβολη όπως 


αµμφίβολος είναι ο Ἰµεσσιανισμός ή η δυνατότητα 
εξωκοσµικής φυγής. Πρέπει να ζούμε µε την πεποίθηση 
πως ό,τι είναι να γίνει θα γίνει εδώ, πάνω στη γη. Τίποτα 
δεν ας αποδεικνύει ότι ο Θεός υπάρχει κι ότι είναι 
παντοδύναµος. Το αν θα πιστέψουμε είναι ζήτημα 
επιλογής. 

Ο ένας και µοναδικός θεός τον οποίο επικαλείται ο 
ύστερος παγανισµός (µέρος του οποίου είναι ο στωικισµός) 
δεν έχει σχέση µε τον Θεό του ιουδαιοχριστιανικού 
μονοθεϊσμού. Οι Τιοιῖς (σοτπαεῖ και Απάτό Βοἱ]βησοτ (στο 
βιβλίο τους {686 οέπίθ οΓπες ἄἆβης ΙΔ ΙΘἰοΟίοῃη, 1932) 
σημειώνουν πως «.. δευ υπάρχει άλλο «φιλοσοφικό 
σύστημα που να απέδωσε τόση σηµασία στα θρησκευτικά 
προβλήµατα. Και μπορούμε να πούμε ότι η αντίληψη των 
Στωικών για το σύμπαν, τη φύση και το πεπρωμένο των 
ανθρώπων εξαρτάται από τη θεολογία αυτής της σχολής, 
ότι το ιδεώδες της για τη σοφία, η ηθική πρακτική της σε 
ατομικό και συλλογικό επίπεδο έχουν σαφώς θεολογική 
θεµελίωσήὴ». 

Ο θεός των Στωϊκών είναι η «ψυχή του κόσμου» και ο 
κόσμος είναι ένα «ον πλήρες σοφίας». Ο κόσμος, εφόσον 
συμπεριλαμβάνει και εμπεριέχει όλα τα υπάρχοντα, είναι 
τέλειος και τίποτα άλλο δεν µπορεί να υπάρχει πέρα και 
έξω από αυτόν. 

Με λίγα λόγια, και µε ἨΜοντέρνους όρους, οι Στωικοί 
διατηρούν από την ένθεη κοσμοθεωρία τη βαθιά της 
πνευματικότητα, παραμερίζοντας τη σχολαστική και 
στείρα θεοκρατία. 

Προτιμότερο να πεθαίνει κανείς από πείνα 
μετά από ευτυχισμένη ζωή παρά να πεθαίνει͵ 
µε το πνεύμα ταραγµένο, µέσα στην υλική 
αφθονία. 


Κανένας άνθρωπος δεν είναι τυχερός -με την τρέχουσα 
έννοια- στο τέλος, εφόσον πεθαίνει. Αλλά δεν είναι όλοι οι 
θάνατοι ίδιοι - ο θάνατος δεν εξισώνει τα πάντα. 
Μπορούμε να πούμε ότι υπάρχουν επιτυχημένα γηρατειά 
και επιτυχημένος θάνατος όπως υπάρχει επιτυχημένη ζωή. 
Σύμφωνα µε το αρχαίο ρητό, «οὖτε τον αρρωστούντα 
ωφελεί η χρυσόπους κλίνη οὔτε τον ανόητον η επίσημος 
ευτυχία». 

Δεν μπορείς να λες «είμαι πλουσιότερος από 
σένα, 
άρα καλύτερος». Μπορείς να λες «είμαι 
πλουσιότερος 
από σένα, άρα έχω μεγαλύτερη περιουσία». 
Δεν μπορείς να λες «είμαι πιο ευφραδής από 
σένα, 
άρα καλύτερος». Μπορείς να λες «έχω 
καλύτερο 
ρητορικό ύφος από σένα». Αλλά ο άνθρωπος 
δεν ταυτίζεται ούτε µε την περιουσία 
ούτε µε το ρητορικό ύφος. 


Εκτός του ότι οι πνευματικές αρετές είναι σημαντικότερες 
από τις υλικές, ο Επίκτητος υποστηρίζει ότι η ομορφιά και 
η ανωτερότητα εξαρτώνται από τις κατηγορίες στις οποίες 
ανήκουν. Για παράδειγµα, αυτό που κάνει όμορφο (ή 
ανώτερο) έναν αθλητή του τζούντο δεν κάνει όμορφο (ή 
ανώτερο) έναν κολυµβητή - Ἠπορεί μάλιστα να τον κάνει 
γελοίο. 


40 
Θέλεις να γίνεις ολυμπιονίκης; Πάρε υπόψη 


σου τους 
όρους και τις συνέπειες. Πρέπει να επιδείξεις 
πνεύμα 
αυστηρής πειθαρχίας: να τρως σύμφωνα µε 
τους 
κανόνες, να αποφεύγεις το κρασί και τα 
γλυκά, 
να ασκείσαι σε συγκεκριµένες ώρες είτε έχεις 
κέφι 
είτε όχι, είτε κάνει κρύο είτε κάνει ζέστη. 
Στη 
συνέχεια, υπάρχει πιθανότητα να πάθεις 
εξάρθρωση 


του καρπού ή διάστρεµµµα του αστραγάλου, να 
ταλαιπωρηθείς και να σε τιµωρήσειο 
προπονητής. 
Στο τέλος, υπάρχει µεγάλη πιθανότητα να 
ηττηθείς. 


Δεν μπορούμε να έχουµε και την πίτα ολόκληρη και τον 
σκύλο χορτάτο. Όλες µας οι αποφάσεις, όλοι οι δρόμοι που 
επιλέγουμε να διανύσουµε έχουν κάποιο τίμημα. Τίποτα 
δεν είναι εξασφαλισµένο: σ᾿ αυτό έγκειται το ενδιαφέρον 


της ζωής. 

Κανείς δεν µπορεί να µας αφαιρέσει 
την ελεύθερη βούληση. Ούτε ο ίδιος ο θεός. 


Ο Επίκτητος έλεγε πως η ελευθερία και η σκλαβιά δεν 
είναι παρά άλλα ονόματα για την αρετή και την κακία - 
αμφότερες εξαρτώνται από τη βούληση. Όποιος έχει 
ελεύθερη βούληση δεν είναι δούλος. ἘἙδώ ο Επίκτητος 
θυμίζει αυτό που έλεγε ο ψυχοθεραπευτής Βίκτορ Φρανκλ 
(1905-1997), ότι µπορεί να  διαλέξις πώς θα 
συµπεριφερθείς σε κάθε κατάσταση. Όπως ο Επίκτητος 
ήταν δούλος, έτσι ο Φρανκλ (που αργότερα έγινε 
συγγραφέας του βιβλίου Το νόηµα της ζωής) ήταν 
κρατούμενος σε στρατόπεδα συγκέντρωσης. Ακόμα και στο 
Άουσβιτς υπήρχε περιθώριο ελευθερίας επιλογής. 

Ελευθερία και «προαίρεση» (δηλαδή προδιάθεση που 
οδηγεί σε επιλογή, πρόθεση), το αδούλωτο, ακώλυτο και 
ακατανάγκαστο εσωτερικό «φρόνημα, είναι όροι που 
απαντούν στον Επίκτητο περισσότερο από κάθε άλλο 
Στωικό. Όλη η ζωή και η διδασκαλία του είναι µια συνεχής 
αντίσταση απέναντι σε οτιδήποτε δεν υπόκειται στην 
εξουσία του ο Επίκτητος επικαλείται την ελεύθερη 
βούληση και δεν φοβάται τίποτα: ούτε τη φυλακή ούτε την 


εξορία οὖτε τον θάνατο. Δεν διαπραγματεύεται την 
υπερηφάνεια, την αξιοπρέπεια και την προαίρεσή του. 

Όταν κάποιος καυχιέται «Είμαι σοφὀς, 
συναναστρέφοµαι σοφούς», απἀντησέτου 
«Κιεγὠ συναναστρέφοµαι ωραίους, 
αλλά ωραίος δεν είμαι». 


Ἡ σοφία δεν είναι αποτέλεσµα κοινωνικών σχέσεων. Ούτε 
η προσωπική αξία ορίζεται από το αν γνωρίζεις σπουδαία 
πρόσωπα. Πολλοί άνθρωποι σπαταλούν τον χρόνο τους σε 
δημόσιες σχέσεις καυχόµενοι ότι δήθεν γνωρίζουν 
διασημότητες, ότι τρώνε και γλεντάνε µαζί µε σπουδαία 
πρόσωπα µε τα οποία συνομιλούν στον ενικό. Αυτή η 
συμπεριφορά είναι αξιολύπητη, όπως αξιολύπητη είναι και 
η δήθεν περιφρόνηση των σπουδαίων προσώπων, η οποία 
οφείλεται στον «φθόνο και στα συμπλέγματα 
κατωτερότηταος. 

Ποιοι είναι οι άνθρωποι που σε θαυμάζουν; 
Μήπως είναι οι τρελοί; Μήπως είναι οι 
ανόητοι; 

Θέλεις να σε θαυμάζουν οι τρελοί καιοι 
ανόητοι; 


Τα κοράκια βγάζουν τα µάτια των νεκρών όταν οι νεκροί 
δεν τα χρειάζονται πια. Οι κόλακες όµως βγάζουν τα µάτια 
των ζωντανών. Μακάρι να είµαστε άξιοι επαίνων όσο 
ζούμε και να µας µακαρίζουν όταν πεθάνουµε - όµως ας 
είμαστε δύσπιστοι έναντι των πολλών επαίνων. 
Αναρωτιόταν ο κυνικός φιλόσοφος Αντισθένης: «Πολλοί µε 
εγκωμµιάζουν. Τι κακό έκανα άραγε;». 

Αν και µας αρέσουν οι έπαινοι -η αναγνώριση αποτελεί 
τον υπ’ αριθμόν 1 ανθρώπινο στόχο-, σε πολλούς επαίνους 
ενεδρεύει η περιφρόνηση και το συμφέρον. Μερικοί 
άνθρωποι κολακεύουν τους άλλους για να αποσπάσουν 
εύνοια και χάρες. Εξάλλου, δεν πρέπει να παίρνουμε στα 
σοβαρά εκείνους που λένε καλά λόγια σ’ εµάς, ενώ 
κακολογούν άλλους. Να φοβάσαι τον άνθρωπο που σε 
εγκωμµιάζει για αρετές που δεν έχεις, γιατί είναι ικανός να 
σε κακολογήσει για ελαττώματα που δεν έχεις. 

Ἡ αυθεντική αναγνώριση δεν είναι τα λόγια, είναι η 
µίµηση. Αν κάποιος µας χρησιμοποιεί ὡς υπόδειγμα, τότε η 


κολακεία είναι γνήσια. Ο σοφός άνθρωπος πρέπει να είναι 
σαν τον βράχο, αταλάντευτος στις κακολογίες και στους 
επαίνους. 

Ο φόβος του ανθρώπου δεν είναι ο θάνατος 
και ο πόνος, αλλά ο φόβος για τον φόβο 
του θανάτου και του πόνου. 


Δεν πειράζουν τους ανθρώπους τα πράγματα, αλλά οι 
γνώμες που σχηματίζουν για τα πράγματα. Ο φόβος για 
κάτι «κακό» είναι συνήθως χειρότερος από αυτό το «κακό» 
- οι περισσότερες από τις συμφορές µας δεν συμβαίνουν 
ποτέ, παραμένουν φόβοι για ενδεχόμενη συμφορά. Για 
παράδειγµα, ο θάνατος δεν είναι κάτι φοβερό - αν ήταν 
φοβερό, θα φαινόταν φοβερό και στον Σωκράτη. Η ιδέα του 
θανάτου είναι τροµερή, αυτή λοιπόν µας τρομάζει. Αν 
αλλάξουμε τις εντυπώσεις µας, θα αλλάξουν και τα 
συναισθήματά µας. Σε αυτό το αξίωμα βασίστηκε η 
γνωστική συµπεριφορική Ψψυχοθεραπευτική μέθοδος (η 
λεγόμενη Λογική Συγκινησιακή Θεραπεία της 
Συμπεριφοράς) του Αμερικανού ψυχιάτρου Άλμπερτ Έλλις 
(1913-2007). 

Λέει λοιπόν ο Επίκτητος: «Με δάκρυα και οδυρμούς 
υποµένουμε όσα περνάµε και τα ονομάζουμε συμβάντα. Τι 
εννοούμε µε τη λέξη “συμβάντα”; Αν εννοούμε όσα µας 
περιστοιχίζουν, τότε όλα είναι συμβάντα. Αν όμως 
εννοούμε “ταλαιπωρίες”, έχουµε άδικο: ό,τι γεννιέται είναι 
προορισμένο να καταστραφεί. Τα όργανα του αφανισμού 


είναι το ξίφος, ο τροχός, η θάλασσα, ο σεισμός, ένα 
κεραµίδι που σου έρχεται κατακέφαλα ή ένας τύραννος 
που σε στέλνει για αποκεφαλισμό. Δεν πρέπει να µας 
ενδιαφέρει τι απ’ όλα τούτα θα µας στείλει στον Άδη: όλοι 
οι δρόµοι είναι παρόµοιοι. Κι εδώ που τα λέμε, ο τρόπος µε 
τον οποίο σε θανατώνει ένας τύραννος είναι ο 
συντοµότερος, δεν κρατάει µήνες όπως οι αρρώστιες... Η 
ζωή είναι επικίνδυνη και εύθραυστη: αν ζεις στη Νικόπολη 
κινδυνεύεις από τους σεισμούς, αν διασχίζει την 
Αδριατική µε το καράβι κινδυνεύεις από τις τρικυµίες». Αν 
σκέφτεσαι πάντα «ΤΙοιο είναι το χειρότερο που μπορεί να 
συµβεί;», θα φτάσεις στο απλό συμπέρασμα ότι τίποτα δεν 
θα είναι, τελικά, τόσο φοβερό. «Ουδέν ουδενί συμβαίνει, ο 
ου πέφυκε φέρειν» έλεγαν οι Στωικοί: τίποτε δεν µπορεί να 
σου συμβεί που να µην μπορείς να το αντέξεις. 

Λέει ο Κάρυ Γκραντ σε µια χολλυγουντιανή κωμωδία: 
«Πώς ξέρετε ότι ο θάνατος είναι τόσο Φφρικτός; Έχετε 
πεθάνει ποτέ;». «Θάνατος είναι η συνέχιση της ζωής χωρίς 
εμένα» έλεγε ο Σαρτρ. Αυτό είναι όλο. 

Οι περισσότερες λαϊκές διασκεδάσεις είναι 
ανόητες 
και εκμεταλλεύονται τις ανθρώπινες 
αδυναμίες. 
Απόφευγε να χάνεις τον χρόνο σου όπωςο 
όχλος. 


ΗἩ ζωή παραείναι σύντομη («το σώµα αυτό δεν είναι στίτι͵ 
είναι πανδοχείο» λέει ο Σενέκας) και έχεις σηµαντικά 
πράγματα να κάνεις. Διάλεγε µε προσοχή τις εικόνες και 
τις ιδέες στις οποίες εκτίθεται το μυαλό σου. Αν δεν τις 
διαλέξεις εσύ, κάποιος άλλος θα τις διαλέξει - και τα 
κίνητρά του µπορεί να είναι ποταπά. Είναι εύκολο να 
ολισθήσει κανείς στη χυδαιότητα. Αναλογιστείτε πόσες 
ώρες την ηµέρα χάνουν οι άνθρωποι βλέποντας ανοησίες 
στην τηλεόραση ή παίζοντας παιχνίδια στον υπολογιστή 
και στο κινητό τους. Σκοτώνοντας την ὡώρα τους 
σκοτώνουν τη ζωή τους. 

Ἡ ιστορική φράση «άρτον και θεάµατα» (ρ8παπι οἵ 
ΟΙΓΟΘΏΞΘΦ), που αποδίδεται στον Ῥωμαίο ποιητή 
Γιουβενάλη, εικονογραφεί τη λεγόμενη τεχνική της 
αποβλάκωσης. Ο αυτοκράτορας προσέφερε στον λαό σιτάρι 
(ψωμῦ και θεάματα στο αμφιθέατρο (και, στην πρώιμη 
βυζαντινή περίοδο, στον ιππόδρομο) µε σκοπό να τον 


αποσπά από τα μεγάλα προβλήµατα της κοινωνίας. Σήµερα 
η έκφραση χρησιµοποιείται σε περιπτώσεις πολιτιστικής 
εξαθλίωσης ενός λαού, που αρκείται µόνο σε εφήµερες 
απολαύσεις και διασκεδάσεις (π.χ. τηλεόραση, 
ποδόσφαιρο) τις οποίες παρέχει το πολιτικό σύστημα για 
να αποστρέψει την προσοχή των πολιτών (της κοινής 
γνώμης) από την κακή κατάσταση των πραγμάτων. 

Όποιος προοδεύει δεν ρίχνει ευθύνες σε 
κανέναν͵ 
δεν επαινεί κανέναν, δεν επικρίνει κανέναν. 
Δεν λέει τίποτα οὐτε για τη σπουδαιότητά 
του, 
ούτε γιατις γνώσεις του. 


Οι περισσότεροι άνθρωποι είναι υποκειμενικοί µε τον 
εαυτό τους και αντικειμενικοό µε τους άλλους - 
τρομακτικά αντικειµενικοί μερικές φορές. Ο σκοπός όµως 
είναι να είµαστε αντικειµενικοί µε τον εαυτό µας και 
υποκειµενικοί µε τους άλλους. Λέει ο Κομφούκιος: «Ο 
ανώτερος άνθρωπος έχει απαιτήσεις από τον εαυτό του. Ο 
κατώτερος άνθρωπος έχει απαιτήσεις από τους άλλους». 


4/ 


Ο κόσμος παραμερίζει για να περάσειο 
άνθρωπος 
που ξέρει πού πηγαίνει. 


Τι είναι αυτό που καθιστά κάποιον ανεμπόδιστο και 
αδέσµευτο στο γράψιμο; Η γνώση τού πώς να γράφει. Τι 
καθιστά κάποιον ανεµπόδιστο και αδέσµευτο στο παίξιμο 
ενός μουσικού οργάνου; Η γνώση τού πώς να παίζει αυτό 
το όργανο. Και στη ζωή, ο άνθρωπος που ξέρει πώς να ζει, 
βαδίζει σε µια ανοιχτή λεωφόρο. Γράφει ο Βραζιλιάνος 
συγγραφέας Πάουλο Κοέλο: «Ένα παιδί µπορεί να διδάξει 
σ’ έναν ενήλικα τρία πράγματα: να είναι ευτυχισμένος 
χωρίς ιδιαίτερο λόγο, να είναι πάντοτε απασχολημένος µε 
κάτι και να ξέρει να απαιτεί µε όλη του τη δύναμη αυτό 
που θέλει». 

Αν θέλεις να είσαι καλός, ξεκίνα από την 
πεποίθηση 
ότι είσαι κακός. 


Ἡ στωική αντίληψη της αρετής έχει αφήσει ανεξίτηλο, αν 
και υποτιµηµένο, το αποτύπωµά της στον πολιτισμό µας. Ο 
Καρτέσιος, ο Σπινόζα, ο Ρουσσό, ο Νίτσε, ο Μαρξ και οι 
«ιδρυτές-πατέρες» των ΗΠΑ έχουν επηρεαστεί από αυτό το 
ηθικό σύστημα. 

Ἡ αρετή, µέχρι την πρόσφατη αναβίωσή της µέσα από την 
επαναφορά της «φιλοσοφίας στην καθημερινή µας ζωή, 
θεωρούνταν συνώνυμη ε τον πουριτανισµό, τη 
θρησκοληψία και την κάπως κωμική για τον σύγχρονο 
άνθρωπο ευπρέπεια. Η διδασκαλία του Επίκτητου δεν έχει 
καμιά σχέση µε τη χριστιανική ιδέα για την αρετή - η 
αρετή, η ευδαιμονία και η ψυχική γαλήνη συμβαδίζουν και 
αποτελούν µέρη της ίδιας κατάστασης. Ο Επίκτητος 
συνηγορεί υπέρ του Καλού προς χάριν του Καλού, όχι προς 
χάριν κάποιας ανταµοιβής στον ἁλλο κόσµο, και 
υποστηρίζει ότι η ενάρετη ζωή αρχίζει από την παραδοχή 
ότι έχουµε μεγάλα περιθώρια βελτίωσης κι ότι, εντέλει, το 
να είμαστε ηθικά ακέραιοι και συνεπείς προκαλεί 
ανακούφιση και ηρεμία. Με λίγα λόγια προτείνει να 


αναζητήσουμε την ευτυχία στη βελτίωση του εαυτού µας 
και όχι, µε σημερινούς όρους, στην αναζήτηση του πιο 
επικερδοῦς και επιδεικτικού λάιῳφ στάιλ. 

Ἡ «φιλοσοφία δεν είναι µια ατέλειωτη σειρά από 
σκοτεινές τελετουργίες και εξίσου σκοτεινές λέξεις και 
έννοιες. Είναι η αγάπη της σοφίας και της αρετής, η τέχνη 
να ζεις ενάρετα κι ευτυχισµένα. Πρέπει λοιπόν να 
σώσουμε τη φιλοσοφία από τους γκουρού που ισχυρίζονται 
ότι κατέχουν την απόλυτη αλήθεια και οι οποίοι 
εκμεταλλεύονται συχνά τους αφελείς. Ἡ φιλοσοφία πρέπει 
να προωθεί την αρετή, το ατομικό Και κοινωνικό καλό - 
αλλιώς πρόκειται για αγυρτεία. Ποιο είναι το κέρδος µας 
από τις καλές πράξεις; «Το κέρδος µας είναι οι ίδιες οι 
καλές πράξεις» λέει ο Σενέκας. «Ἡ ανταμοιβή για την 
ενάρετη συμπεριφορά είναι η ίδια η ενάρετη συμπεριφορά». 
Αυτή είναι η ουσία της στωικής φιλοσοφίας. 

Ἡ αρρώστια είναι εμπόδιο για το σώμα, 
όχι όµως και για την ελεύθερη κρίση. 


Αν κουτσαθείς είναι εμπόδιο για τον χορό και το 
περπάτημα, όχι όµως για την ελευθερία της κρίσης. Δεν 
χρειάζεται να είσαι ιδιοφυΐα όπως ο επιστήμονας Στίβεν 
Χόκινγςξ, που είναι ολοκληρωτικά παράλυτος, για να ζεις 
τη ζωή, να δηµιουργείς, να σκέφτεσαι, μολονότι πάσχεις 
από κάποια σοβαρή ασθένεια ή αναπηρία. Ο μεγάλος 
τραγουδιστής της σόουλ Ρέυ Τσαρλς ήταν τυφλός, το ίδιο 
και ο Στίβι Γουόντερ - ο Ίαν Ντιούρυ είχε μείνει ανάπηρος 
από πολιομυελίτιδα και παρ’ όλα αυτά τραγουδούσε: «35α6χ 
απά Ότιασς απά ΕΒοοΚκ π’ ΠοΗ». 

Όπως είναι φυσικό, η αρρώστια έχει απασχολήσει τη 
φιλοσοφία από την αρχαιότητα µέχρι τις µέρες µας. Και οι 
Στωικοί πρότειναν μεθόδους αντιμετώπισης της αρρώστιας 
που φαίνονται επίκαιρες: κάνουν λόγο για τη θεραπευτική 
ισχύ του λόγου και την αξιοποίηση των ονείρων. Επιπλέον, 
τονίζουν την ελευθερία αυτού που σήµερα ονομάζουμε 
«διαφορετικότητα», δηλαδή την επινόηση νέων μορφών 
ύπαρξης, της επέκτασης της έννοιας του φυσιολογικού και 
της ποικιλίας των ανθρώπων µέσα στην κοινωνία. 


90 


Όπως σκέφτεσαι, αυτό και γίνεσαι. Απόφευγε 
να προσδίδεις στα γεγονότα δύναμη και 
σημασίες 
που δεν έχουν. Ὑπόθεσε πως ό,τι σου 
συμβαίνει 
σου συμβαίνει για καλό. 


Αν έχεις αποφασίσει να είσαι τυχερός, είσαι τυχερός. Όλα 
τα γεγονότα περιλαμβάνουν κάποιο πλεονέκτημα για σένα. 
Όλα τα γεγονότα συμβάλλουν στην αρμονική τάξη του 
κόσμου. «Ουδέν κακόν αµιγές καλού» και «κάθε εμπόδιο 
για καλό» είναι δυο από τις συνηθέστερες ρήσεις που 
επαναλαµβάνουµε συχνά χωρίς να επωφελούµαστε από τη 
βαθύτερη έννοιά τους. 

Να προχωρείς προς το θάρρος 
µε εφόδιο τη φιλοσοφία. 


Η φιλοσοφία µάς προσκαλεί όταν έχουµε φτάσει στην άκρη 
του σχοινιού, στο µη περαιτέρω, όταν αισθανόμαστε ότι 
βρισκόμαστε σε αδιέξοδο. Το μυστικό είναι να µην 
κολλήσουμε τρέµοντας ή σταυρώνοντας τα χέρια αλλά να 
προχωρήσουμε αποφασίζοντας να θεραπεῦύσουµε τον εαυτό 
μας. Ἡ φιλοσοφία µάς παροτρύνει να προχωρήσουµε προς 
το θάρρος. Κι όπως οι ιππείς προσπαθούν να μάθουν όσο 
περισσότερα μπορούν για τα άλογα, έτσι κι εμείς πρέπει να 
προσπαθούμε να µάθουµε όσο περισσότερα μπορούμε για 
τον εαυτό µας και τους άλλους ανθρώπους. 

Ως δάσκαλος, ο Επίκτητος έλεγε ότι η αποστολή του είναι 
να κάνει τους µαθητές του ανεξάρτητους ανθρώπους που 
να ζουν τη ζωή τους συνειδητά. Οι φιλόσοφοι ίσως λένε 
κάτι που µπορεί να αντιβαίνει στην κρίση µας, όχι όµως 
κάτι που αντιβαίνει στη λογική. Ο Κράτης, ένας μαθητής 
του Διογένη, συνήθιζε να λέει ότι η φιλοσοφία µάς οδηγεί 
στην αποµμυθοποίηση των πάντων: στο να βλέπουμε τους 
ηγεμόνες σαν οδηγούς γαϊδάρων. 

Ἡ σοφία -θα συμφωνήσουμε όλοι σ’ αυτό- δεν είναι η 
συσσώρευση γνώσεων, είναι η παρατήρηση, η σκέψη, η 


νηφαλιότητα. Όι αφιλοσόφητοι, σύμφωνα µε τους 
Στωικούς, δεν ζουν την «εξετασμένη ζωή» παρά 
οδηγούνται από το µοιραίο, ζουν τυχαία, χωρίς 
κατεύθυνση, χωρίς σκοπό - η ζωή τούς διαφεύγει. Είναι 
σαν να µην έζησαν καν... Ένα από τα στοιχήματα του 
ανθρώπινου πολιτισμού είναι να αποκτήσει το κάθε άτοµο 
έλεγχο της ζωής του, µε την παράλληλη παραδοχή ότι 
κανείς δεν Ἰπορεί να ελέγξει ολοκληρωτικά τη μοίρα. Οι 
Στωικοί πιστεύουν ότι µόνον οι ασχολούμενοι µε τη 
φιλοσοφία βρίσκουν τον ορθό δρόµο, τον δρόµο που οδηγεί 
προς την ευτυχία και την ελευθερία. Μόνον ένας 
φιλόσοφος μπορεί να είναι πραγματικά ελεύθερος, ακόµα 
κι αν ζει σε καθεστώς δουλοκτησίας. 


32 
Μην αυταπατάστε. 


Το σήµερα είναι καλύτερο από το χθες, το αῦριο καλύτερο 
από το σήµερα. Και το τώρα είναι η καλύτερη στιγµή για 
να αρχίσουμε να αυτοβελτιωνόμαστε. Πείτε όχι στην 
αδιαντροπιά, στην αδιακρισία, στη δουλικότητα - µην 
αναβάλλετε αυτό το «όχι» για το µέλλον. Ο Ἐπίκτητος 
επέκρινε την αναβλητικότητα και την αδράνεια, το ότι οι 
περισσότεροι από µας βρίσκουμε δικαιολογίες για τα 
σφάλµατά µας και προσπαθούμε να εξαπατήσουµε τον ίδιο 
μας τον εαυτό. Ωστόσο, είναι αδύνατο να αποδεχτούµε 
συνειδητά κάτι εσφαλμένο: ο γάιδαρος δεν πετάει - όπως 
λέει ο Πλάτων, το ανθρώπινο πνεύμα αποστερείται την 
αλήθεια ασυνείδητα, δηλαδή νομίζει ότι το λάθος είναι 
σωστό. «Κάθε σφάλμα» λέει ο Επίκτητος «είναι µια μάχη. 
Διότι εφόσον αυτός που πλανάται δεν θέλει να πλανηθεί 
αλλά να επιτύχει, είναι φανερό ότι δεν κάνει αυτό που 
θέλει. Τι θέλει να επιτύχει ο κλέφτης; Κάτι που τον 
συμφέρει. Αν όµως η κΚκλεψιά στραφεί εναντίον των 
συµφερόντων του, απλούστατα θα πάψει να κλέβει. Οι 
ανθρώπινες πλάνες εμπεριέχουν ασυμφωνία ανάµεσα στον 
σκοπό (ή το συμφέρον) και στην εκτέλεσή του». 


Υπάρχει µεγάλη ποικιλία από πλάνες: πλάνη είναι το να 
βάζεις φωτιά στο Καπιτώλιο πιστεύοντας ότι κάνεις δήθεν 
το σωστό: πλάνη είναι να σκοτώνεις κάποιον από εκδίκηση 
-ο παραπλανημένος άνθρωπος, σύμφωνα µε τον Επίκτητο, 
πάσχει από έλλειψη εκπαίδευσης, δεν µπορεί να ελέγξει τις 
παρορµήσεις του και δικαιολογείται ενδύοντας µε 
επιχειρήματα «αναγκαιότητας» και «ορθότητας» τις κακές 
του πράξεις. 

Γράφει ο Νίτσε στη Χαρούμενη επιστήµη: «Ο άνθρωπος 
εκπαιδεύτηκε από τις πλάνες του: πρώτον, πάντα έβλεπε 
τον εαυτό του ως ατελή: δεύτερον, προίκιζε τον εαυτό του 
µε φανταστικές ιδιότητες: τρίτον, έβαζε τον εαυτό του 
στην ιεράρχηση των όντων σε λάθος βαθµίδα ανάµεσα στο 
ζώο και στη «φύση: τέταρτον, επινοούσε συνεχώς 
καινούριους πίνακες των καλών και τους δεχόταν για ένα 
διάστηµα ὡς αιώνιους και µη εξαρτώµενους από όρους. Το 
αποτέλεσµα ήταν άλλοτε η µια ανθρώπινη ενόρµηση και 
κατάσταση και άλλοτε η άλλη να καταλαμβάνει την πρώτη 
θέση και να εξευγενίζεται λόγω αυτής της εκτίμησης. Αν 
αγνοήσουµε αυτές τις τέσσερις πλάνες, θα αγνοήσουµε και 
την ιδιότητα του να είσαι άνθρωπος, την ανθρωπιά και την 
“ανθρώπινη αξιοπρέπεια”». 

Κανείς δεν µπορεί να βλάψει πραγματικά. 


Συχνά, όταν ο έρωτας τελειώνει και τα ζευγάρια χωρίζουν, 
ο ένας κατηγορεί τον άλλον για ηθικές βλάβες («Μου 
κατέστρεψες τη ζωή», «Έφαγες τα νιάτα μου»). Αν 
πιστεύετε ότι η μοιχεία, η «προδοσία», η εγκατάλειψη 
είναι τροµερά πράγματα, τότε σίγουρα θα καταρρεῦύσετε 
μπροστά στα γεγονότα. Εξίσου συχνά, τα συναισθήματά 
µας για τα πράγματα -και όχι τα πράγματα αυτά 
καθεαυτά- είναι αυτά που µας βασανίζουν: γι’ αυτό, όταν 
µας τυχαίνουν εμπόδια, ταραχές, λύπες, δεν πρέπει να 
κατακρίνουµε τους άλλους. Η ίδια µας η στάση ευθύνεται 
για τον πόνο που νιώθουμε. Δεν πρέπει να αισθανόμαστε 
ντροπή για τις αποτυχίες µας, οὖτε να κατηγορούµε τους 
συνανθρώπους µας γι’ αυτές. Κάθε δυσκολία στη ζωή µας 
μας δίνει την ευκαιρία να στραφούµε στο εσωτερικό µας 
και να ανασύρουµμε τις άγνωστες δυνάµεις µας που 
βρίσκονται κάτω από την επιφάνεια. Οι συνετοί άνθρωποι 
βλέπουν πέρα από τα γεγονότα και παραδέχονται πως ό,τι 
τους συμβαίνει τους συμβαίνει για καλό. 

Κάπως έτσι μπορούμε να δούµε τον πολίτη σε αυταρχικά 
και άδικα καθεστώτα. Πρέπει, µας λέει ο Επίκτητος, 


αψηφώντας την έγνοια για το σώμα µας, να δείξουμε 
στους τυράννους ότι, στην πραγματικότητα, δεν έχουν 
πάνω µας καμιά εξουσία διότι δεν μπορούν να δεσμεύσουν 
το φρόνηµά µας. Καμιά απειλή δεν έχει νόηµα εφόσον 
κανείς δεν Ἠπορεί να γίνει κύριος του άλλου. 

Μην προσπαθείς να αρέσεις σε όλους. 


Όποιος προσπαθεί να αρέσει σε όλους στο τέλος δεν 
ικανοποιεί κανέναν. Το να αποκτάµε εχθρούς δεν είναι 
ευχάριστο, αλλά το να αποκτάµε ψεύτικους φίλους είναι 
ακόµα χειρότερο. Το μυστικό είναι να επικεντρωνόµαστε 
σε όσα µας αφορούν, να είμαστε σαφείς και διακριτικοί 
έναντι των πραγμάτων που αποτελούν υπόθεση άλλων. 
Πρέπει να αποφεύγουμε να βρίσκουμε λάθη στους άλλους 
και να εναντιωνόµαστε σ᾿’ αυτούς χωρίς σοβαρό λόγο. 
Ταυτοχρόνως, αν προσπαθούμε να αρέσουµε και να 
ευχαριστούμε τους άλλους, αποσυνδεόµαστε από τους 
σκοποῦς της δικής µας ζωής, χάνουμε την ταυτότητά µας. 
Μην προσπαθείς να «φαίνεσαι σοφός στα μάτια των 
συνανθρώπων σου. Ζήσε µε τους δικούς σου όρους και τα 
δικά σου κριτήρια. Αν θέλεις να σε επαινούν, μάθε πρώτα 
να λες καλά λόγια, κι αφού μάθεις να λες καλά λόγια να 
κάνεις καλές πράξεις: τότε θα ακούς καλά λόγια για σένα. 
Αλλά κι αν δεν ακούς, δεν πειράζει - κάνε αυτό που 
νομίζεις σωστό χωρίς συμβιβασμούς. 

Πρέπει να απεξαρτηθούµε από τον θαυμασμό ή την 
κατακραυγή των άλλων. Αυτό που έχει σηµασία είναι η 


καλή θέληση µε την οποία πράττουµε όσα πράττουµε. 
Ακολούθησε τα ηθικά σου προαισθήµατα, όχι τον συρμό. 
Να µην ενδιαφέρεσαι για τον αριθµό, αλλά για την 
ποιότητα των θαυμαστών σου. Το να µην αρέσεις στους 
µικρόψυχους αποτελεί τίτλο τιμής. 

Φροντίστε να µη μµοιάζετε στους εχθρούς σας. Κι ο 
καλύτερος τρόπος να τους εκδικηθείτε είναι να µην τους 
µοιάζετε καθόλου. Ο Χρύσιππος φτάνει στο σηµείο να 
προτείνει την ευεργεσία των εχθρών - η ιδέα αυτή θυμίζει 
τον χριστιανισμό. 

Έτσι κι αλλιώς, η επιτυχία -δηλαδή η αταραξία, η 
εσωτερική γαλήνη- είναι η καλύτερη εκδίκηση. Μην 
ενδιαφέρεσαι για το τι θα πουν οι άλλοι, κάνε το καλό 
ακόµα κι όταν έχεις τη φήμη ότι είσαι κακός. Όι 
ανθρώπινες γνώµες απορρέουν από ταπεινά κίνητρα: µην 
αναζητείς επιδοκιµασίες και επαίνους. 


ος 


Πρόσεχε το σώµασου, αλλά πρόσεχε 
περισσότερο το μυαλό σου. 


Αυτή η προτροπή μοιάζει ᾗμ’ εκείνες που βρίσκουμε στα 
κινέζικα κουλουράκια της τύχης. 

Οι γυναίκες πιέζονται πολύ από την απαίτηση της 
κοινωνίας να είναι ωραίες. Υπάρχει µια παγίδα σ’ αυτό: 
πολλές γυναίκες αισθάνονται κατάλληλες µόνο για 
διακοσμητικά αντικείμενα («γλάστρες») ή για να κο- 
λακεύουν τους άνδρες µε το να εμφανίζονται δίπλα τους 
(«γυναίκες-τρόπαια»). Καταβάλλοντας τόσο σκληρή 
προσπάθεια για να είναι ὠωραίες -συχνά µαταίως-, 
παραμένουν ατροφικές από πνευματική και ηθική άποψη. 
Στον σύγχρονο κόσµο αυτή η πραγματικότητα έχει 
επεκταθεί και στους άνδρες. Πριν από λίγα χρόνια το 
πρώην τοπ µόντελ Τζιν Σρίµπτον είπε σε συνέντευξή της 
πως όταν ήταν νέα -στη δεκαετία του 1960- είχε τέτοια 
ανασφάλεια για την εμφάνισή της, ώστε διόρθωνε το 
μακιγιάζ της κάθε δέκα λεπτά. Και πρόσθεσε πως, τώρα 
που έχει γεράσει, έχει απελευθερωθεί από αυτή την 
πιεστική έγνοια. 

Το σώμα Ἁκχρειάζεται «φροντίδα, αλλά περισσότερη 
φροντίδα χρειάζεται η ανάπτυξη της λογικής. Πρέπει 


λοιπόν να σεβόµαστε τις ανάγκες του σώματός µας για να 
είµαστε υγιείς και ευχάριστοι, αλλά να µη χρησιμοποιούμε 
το σώμα µας για να κάνουμε επίδειεη ή για να 
αναρριχηθούµε κοινωνικά. 

Χωρίςτις αντιξοότητες η ζωή θα ήταν 
ανιαρή. 


Είμαστε εφοδιασµένοι µε λογική που µας προστατεύει από 
τη δυστυχία. Ωστόσο, στη ζωή υπάρχουν πολλά ενοχλητικά 
πράγματα η ὠφελιμότητα των οποίων µας διαφεύγει. Σε τι 
χρησιμεύει, για παράδειγµα, το συνάχι; Υπάρχει λοιπόν 
κάτι λανθασμένο στον τρόπο µε τον οποίο εξελίσσονται οι 
κοσμικές υποθέσεις; Ο Επίκτητος απαντά ότι δεν πρέπει να 
παραπονιόµαστε για το συνάχι - απλούστατα να 
φροντίζουμε να γινόμαστε καλά. Λίγο πριν από αυτή τη 
συζήτηση για το συνάχι, ο Επίκτητος περιέγραφε το πόσες 
ταλαιπωρίες υφίσταται κάποιος που πηγαίνει στην 
Ολυμπία για να δει το χρυσελεφάντινο άγαλμα του Δία, 
έργο του Φειδία: «Κολυμπάει στον ιδρώτα, στριµώχνεται 
για να βρει ένα σηµείο να σταθεί, γίνεται µούσκεμα από τη 
βροχή... Ενοχλήσεις υπάρχουν παντού, τόσο στη Νικόπολη 
όσο και στην Ολυμπία». Αλλά έχουµε τις αναγκαίες 
ικανότητες για να αντέξουµε τις κακουχίες - µια ζωή 
χωρίς ταλαιπωρίες είναι αδύνατη και ίσως βαρετή. 

Η διαλεκτική µάς λέει ότι η ύπαρξη συναρµολογείται από 
τη σχέση μεταξύ των αντιθέτων - γράφει ο Νίτσε στο Τάδε 


έφη Ζαρατούστρα: «Το να κοιμάσαι δεν είναι ασήμαντη 
τέχνη: χρειάζεται, για να το πετύχεις, να αγρυπνάς όλη τη 
μέρα». Για να υπάρξει ύπνος, χρειάζεται αγρυπνία: για να 
υπάρξει Καλό, χρειάζεται Κακό. 


σα, 


Ελευθερία δεν είναι το δικαίωµα 
να κάνεις ό,τι σου αρέσει. 


Αν ρωτήσουμε έναν αριθµό ανθρώπων τι θα προτιμούσαν 
«να βρεθούν στη φυλακή ή άρρωστοι σ᾿ ένα κρεβάτι 
νοσοκομείου», πολλοί θα απαντήσουν -αν και µε βαριά 
καρδιά- «σ’ ένα κρεβάτι νοσοκομείου». Ακόμα και η 
ψευδαίσθηση της ελευθερίας είναι ισχυρότερη και πιο 
επιθυμητή από τον περιορισμό και τον αποκλεισμό. Αλλά η 
ελευθερία δεν είναι το δικαίωµα και η ικανότητα να 
κάνουμε ό,τι µας κατεβαίνει. Προκύπτει από την αντίληψη 
των ορίων µας. Αν δεν έχω σώμα και προδιαγραφές 
χορευτή κλασικού Ἠπαλέτου, για παράδειγµα, δεν έχω την 
«ελευθερία» να επιλέξω το επάγγελµα του χορευτή. 
Εξάλλου, η ελευθερία ορίζεται από την ελευθερία των 
άλλων: σ᾿ αυτή την απλή και συγχρόνως σύνθετη αρχή 
στηρίζεται η κοινωνική µας ζωή. Σ’ αυτή οφείλεται και το 
ότι δεν αλληλοσφαζόµαστε καθημερινά - αν και, πράγματι, 
οἱ σφαγές δεν λείπουν από την ανθρώπινη ιστορία. 

Ἡ θέση των Στωικών είναι θαρραλέα και ξεκάθαρη: δεν 
μπορούμε να ελέγξουμε τίποτα το εξωτερικό. Μόνο η 
εσωτερική µας διάθεση µπορεί να παραμείνει σταθερή, 
δηλαδή ο τρόπος µε τον οποίο βλέπουμε τα πράγματα. Η 


ελευθερία µας είναι εσωτερική υπόθεση, όχι µια σειρά από 
αυθαιρεσίες. Συχνά οι άνθρωποι, επειδή περιορίζονται από 
τους νόμους κι από τους κανόνες της κοινής ζωής, 
αναπτύσσουν θεωρίες γύρω από την ατοµική ελευθερία που 
τους οδηγούν σε εγκλήματα εναντίον των συνανθρώπων 
τους. Η ελευθερία είναι η αναγνώριση των ορίων µας. Και 
τα δικαιώματά µας δεν είναι κάτι που µας παραχωρούν, 
είναι κάτι που δεν μπορούν να µας αποσπάσουν. Λέει ο 
Σενέκας: Όποιος δεν µπορεί να υπακοῦσει δεν µπορεί να 
διοικήσει. Και συμπληρώνει ο Σπινόζα: «Τα κράτη 
κινδυνεύουν περισσότερο από τους πολίτες τους που δεν 
πειθαρχούν παρά από τους εξωτερικούς τους εχθρούς». 

Μην εμπιστεύεσαι τις τετριµµµένες ιδέες. 


«ΤΠϊΠΚ {ογ ΥοιτδθΙ{» είναι ο τίτλος ενός κομματιού των 
Μπιτλς. Ο Ῥωμαίος γνωµικογράφος ΡαρΗΠΗις ΌΥτας έλεγε 
ότι δεν υπάρχει ελευθερία χωρίς αμφισβήτηση: το να 
κληρονομούμµε άκριτα ιδέες είναι ένδειξη αδύναμου 
πνεύματος. Μια από τις αιτίες των δεινών που πλήττουν 
τους λαούς είναι ότι οι πολίτες δεν σκέφτονται Κι ότι 
υιοθετούν ιδέες µε πρόχειρο τρόπο: οι λαοί επιζητούν 
ασφάλεια και ανέσεις, όχι ελευθερία και δικαιώµατα - 
επιζητούν προνόμια. Και συχνά η προάσπιση των 
προνομίων γίνεται µέσω ιδεοληψιών και ψεμµάτων. 

Εξίσου συχνά οι ιδέες προκύπτουν από το μίσος: άλλοτε 
προκύπτουν από την πλαστογράφηση της ιστορίας. Σε 
πολλές περιπτώσεις, οι πολίτες καλούνται να πολεμήσουν 
γι΄ αυτές τις ιδέες που θεωρούνται δεδοµένες: είναι 
ευκολότερο να πολεµάς για τις αρχές σου παρά να ζεις 
σύμφωνα μ’ αυτές. 

Το πρόβλημα µε τις τετριµµένες ιδέες είναι ότι τις 
ενστερνίζεται η πλειοψηφία, η οποία, σύμφωνα µε τις 
αρχές της δημοκρατίας, µπορεί να τις επιβάλει. Και, παρά 
τη ρηχότητα ή την ανοησία αυτών των ιδεών, κάθε γενιά 


φαίνεται σαν να τις ανακαλύπτει ξανά. Πολλοί άνθρωποι 
διακατέχονται από τόσο βαθιά επιθυμία να «ανήκουν» σε 
μια ομάδα που παλεύει για κάποιες ιδέες, ώστε να µην έχει 
καμιά σημασία η φύση και η ποιότητα αυτών των ιδεών. Σε 
µια «ψαγμένη» ζωή, πρέπει να εξετάζονται και οι ιδέες" 
συνήθως οι ιδεολογίες αποτελούν απόδραση από την 
αληθινή σκέψη, εφόσον είναι προκατασκευασµένα 
συστήµατα σκέψης. Ἡ λκοινότοπη νωθρότητα που 
επιδεικνύουν οι άνθρωποι είναι μεταδοτική: οι τετριµµένες 
ιδέες επαναλαμβάνονται ξανά και ξανά χωρίς ατομική 
σκέψη. Στάσου λοιπόν και σκέψου πόσα από τα πιστεύω 
σου είναι δικά σου και πόσα τα έχεις απλώς υιοθετήσει 
σαν γενικά παραδεκτές αλήθειες. Μην «παίζεις» για τα 
πλήθη, µη δίνεις παράσταση στον όχλο. 

Κοίτα µέσα σου, σκέψου και αποφάσισε τι πιστεύεις. Ἡ 
εξετασµένη ζωή είναι η ζωή µε τις περισσότερες ευκαιρίες 
για ευτυχία, έγραφε ο Μάρκος Αυρήλιος. Μη γίνεσαι 
πρόβατο, µην ακολουθείς τυφλά την αγέλη. Ο καλύτερος 
τρόπος για να αντιστέκεσαι είναι να µην εξοµοιώνεσαι. 
«Κανένας σοφός αυτοκράτορας, καµία µεγάλη και ισχυρή 
ομάδα δεν έχει τη δύναμη ν’᾿᾽ αλλάξει την τραγική 
πραγματικότητα που επιφέρουν οι επιθυµίες και τα πάθη 
των πλειοψηφιών» προσθέτει ο Μάρκος Αυρήλιος. «Ο 
σκοπός της ζωής δεν είναι να ακολουθήσεις την 
πλειοψηφία, αλλά να ζεις σύμφωνα µε τον νόµο του θεού 
που έχεις µέσα σου και ο οποίος ονομάζεται “συνείδηση”». 

Για οτιδήποτε µας συμβαίνει να µην ξεχνάμε 
να στρεφόµαστε στον εαυτό µας 
και να αναρωτιόµαστε πόση δύναμη έχουµε 
για να το αντιμετωπίσουμε. 


Ας πάρουµε το παράδειγµα του αθλητή: «Έχω προπονηθεί 
σκληρά, είμαι έτοιμος τόσο για τη νίκη όσο και για την 
ήττα» - έτσι, δεν θα µας συμβεί κάτι χειρότερο απ’ ό,τι 
περιμένουμε. Όποτε βρισκόμαστε σε δύσκολη θέση, ας 
πούμε στον εαυτό µας: «Αυτό δεν αξίζει να απασχολήσει 
το φτωχό µου κορµί ή την ταπεινή µου περιουσία, οὔτε τις 
ασήμαντες πεποιθήσεις µου. Για µένα όλα είναι καλά 
σηµάδια: όποια κι αν είναι η τελική έκβαση, μπορώ να 
ωφεληθώ από αυτή και να προχωρήσω». 

Είναι σηµαντικό να μπορούμε να βλέπουμε και τη θετική 
πλευρά των πραγμάτων. Η αρνητική προοπτική δεν είναι 
ούτε απαραίτητη οὖτε και η καλύτερη λύση. Ας 
αποφεύγουμε λοιπόν να λέμε «Πόσο άτυχος είµαι που µου 
συνέβη αυτό». Καλύτερα ας λέμε «Πόσο τυχερός είμαι. 
Παρόλο που µου συνέβη αυτό, συνεχίω να ζω ήρεμος, 
αφού δεν έχω συντριβεί από το παρόν, οὖτε µε τρομάζει το 
μέλλον» ή, ακόµη, «Δεν πρόκειται για αναποδιά. Το ότι 
υποµένω ένα γεγονός µε καλή διάθεση είναι µεγάλη τύχη 
για μένα». 


Είναι λάθος να αφήνουμε να ριζώνουν στον νου µας 
αρνητικές σκέψεις και εικόνες. Με τη νόησή µας μπορούμε 
να απελευθερωθούμµμε από τις θλιβερές σκέψεις και να 
σκεφτούμε κάτι άλλο, εποικοδοµητικό και ευχάριστο. 

Να αγαπάς σαν μετανάστης. Κανείς δεν 
μπορεί 
να ζει αγαπώντας κάποιον παντοτινά. 


Να αγαπάμε µε αμµεριµνησία, δηλαδή διατηρώντας την 
ικανότητα της αποδέσµευσης από ένα αγαπημένο πρόσωπο 
όταν αυτό χάνεται. Έτσι, δεν βαραίνουµε τους ανθρώπους 
γύρω µας, δεν τους πνίγουµε µε τα αισθήματά µας και, 
κατά συνέπεια, προστατευόµαστε από την κατάρρευση. 
Λέει ο Λέοναρντ Κοέν στο τραγούδι «Απίπθτη»: Ένετγ 
Πδατί, ενετγ Ὠοθατὶ ἴο Ίονο νυν] οοπιε Ὀιαΐ Ικε α το{ασεθ. 
Η ευτυχία έγκειται στην αυτάρκεια, όχι στην εξάρτηση. 


61 
Ἡ λογική είναι πάνω απ’ όλα. 


Υπάρχουν μυστήρια του σύμπαντος για τα οποία δεν 
έχουµε, προς το παρόν, λογικές εξηγήσεις. Ωστόσο, η 
λογική µας είναι το καλύτερο μέσον για να 
συμπεριφερόµαστε σωστά και µετρημµένα. Οι 
ανορθολογικοί άνθρωποι έχουν υπερβολικές αντιδράσεις, 
τρελούς φόβους, υστερικές επιθυµίες, ενώ παραπλανώνται 
εύκολα και διατελούν εν συγχύσει. Η καθαρή σκέψη είναι 
µια τέχνη. Και δουλειά της λογικής είναι να ελέγχει τα 
επιχειρήματα και τα συμπεράσματά µας, τις ερμηνείες που 
δίνουμε στα γεγονότα και τις Ἠµµεθόδους που 
χρησιμοποιούμε. Ἡ καθημερινή ζωή βρίθει από σφάλματα 
της λογικής. Πολλές ιδέες που έχουν µεγάλη απήχηση 
στηρίζονται επίσης σε σφάλματα της λογικής: η 
οικονομική επιστήµη, η πολιτική, η ιστορία γίνονται πεδία 
παράλογων προβλέψεων, παράλογων εκτιμήσεων - και 
ύστερα πληρώνουμε το τίμημα. 


ΛΗΑΛΟΓΡΙΑΤΙΑ ΤΟΥΣ ΣΤΩΙΚΟΥΣ ΚΑΙ ΤΗ ΦΙΛΟΣΟΦΙΑ ΤΟΥΣ 


Ο στωικισµός, αν και σύγχρονος του επικουρισμού, έχει 
μακρύτερη ιστορία και περισσότερη ποικιλία και 
εσωτερικές αντιφάσεις: η διδασκαλία του ιδρυτή του, του 
Ζήνωνα, στις πρώτες δεκαετίες του 3ου αιώνα π.Χ. 
διαφέρει από εκείνη του Μάρκου Αυρήλιου στο δεύτερο 
ήμισυ του 2ου αιώνα μ.Χ. Πρόκειται πάντως για ᾗµια 
φιλοσοφική σχολή, πολυμελή και πολυµορφική, των 
ελληνιστικών και ρωμαϊκών χρόνων την οποία ίδρυσε στην 
Αθήνα ένας φιλόσοφος από την Κύπρο, ο Ζήνων ο Κιτιεύς,͵ 
µε κέντρο την Ποικίλη Στοά, από όπου και πήρε το όνοµά 
της. Μερικοί μελετητές θεωρούν τον Χρύσιππο, και όχι τον 
Ζήνωνα, σημαντικότερο ανάµεσα στους πρώτους 
Στωικούς. Στους Ρίους του, ο Διογένης ο Δαέρτιος γράφει 
ότι «χωρίς τον Χρύσιππο δεν θα μπορούσε να υπάρξει 
καμιά Στοά» και προσθέτει ότι για πολλούς ήταν «ο 
μεγαλύτερος δάσκαλος της λογικής». Οι μεγάλοι Στωικοί - 
ο Ζήνων, ο Χρύσιππος, ο Κλεάνθης, ο Κράτης- είχαν 
πολλές διαφωνίες μεταξύ τους, οι οποίες οφείλονταν σε 
διαφορετικές επιρροές και συγγένειες ορισμένοι 
επηρεάστηκαν από τους Κυνικούς «ιδιαίτερα από τον 


Διογένη-, άλλοι από τον ορφισμό,1- άλλοι από τους 
σοφιστές. 

Οι Στωικοί δεν είναι ασκητές, προτείνουν την απόλαυση 
του πλούτου προειδοποιώντας όµως ότι τα υλικά αγαθά 
μπορούν να προκαλέσουν εθισμό. «Ελευθερία» λέει στο 
τραγούδι «Μο απᾶά ΒοΏΏΥ Μοασο» η Τζάνις Τζόπλιν «είναι 
µια άλλη λέξη για το ότι δεν έχεις τίποτα να χάσεις»' 
ακούγεται «στωική» άποψη και εμποτίζει ορισμένες 
σύγχρονες κοσµοθεωρίες. Τι µας προτείνουν λοιπόν, µε 
λίγα λόγια, οι Στωικοί: να αγαπάµε τη ζωή, να εκτιµάμε 
όσα έχουµε και να προσβλέπουμε στην αταραξία. 

Μερικοί άνθρωποι, έλεγε ο Επίκτητος, είναι τυφλοί στην 
ομορφιά του κόσμου. Μερικοί, όταν πηγαίνουν σ᾿’ ένα 
πανηγύρι, αντί να διασκεδάσουν µε το θέαµα, εμπλέκονται 
σε αγοραπωλησίες. Μερικοί σπαταλούν τις διακοπές τους 
οργανώνοντάς τες, προσπαθώντας να αποφασίσουν πού θα 
πάνε, πε ποιον και πώς. Ας µην 
είμαστε από αυτούς. Οι Στωικοί μάς συμβουλεύουν να 
διατηρούµε το μέτρο και την κομψότητα. Και µας λένε: 
Όπως σ’᾽ ένα συμπόσιο, ακόµα κι αν είσαι πολύ 
πεινασµένος και θέλεις να πάρεις το µεγαλύτερο κομμάτι, 
πρέπει να σκέφτεσαι τους τρόπους σου. Να απολαμµβάνεις 
λοιπόν τη ζωή σαν µια λιχουδιά που σου προσφέρεται, 
αλλά να µην ξεχνάς ότι χρειάζεται ευγένεια και 
λεπτότητα. Το καλύτερο σηµάδι των καλών τρόπων είναι 
να µη θυµώνεις µετους κακούς τρόπους των συνανθρώπων 
σου. 

Οι Στωικοί θεωρούνται από πολλούς μελετητές «οι 
καλβινιστές της αρχαιότητας», οι προάγγελοι του 
μοντερνισμού και οι επινοητές των σύγχρονων 
ηθικοπολιτικών ιδεών. Το όνομά τους συνδέεται ᾗµε 
ριζοσπαστικές ιδέες, όπως, για παράδειγµα, µε τη 


Διακήρυξη των Δικαιωμάτων του Ανθρώπου. Ἐπίσης, έχουν 
θέσει τις βάσεις της ψυχανάλυσης και της ψυχοθεραπείας: 
οι ιδέες τους μπορούν να χρησιμοποιηθούν σαν εργαλεία 
για τη θεραπεία των παθών και των εθισμών που 
βασανίζουν τον σύγχρονο άνθρωπο και, συχνά, τον 
αναγκάζουν να ζητήσει ψυχιατρική βοήθεια. 

Όλες οι νευρώσεις µας αρχίζουν από τη στιγµή που 
προσπαθούµε να είμαστε κάτι που δεν είμαστε 
πραγματικά: η προὐπόθεση της ευτυχίας είναι η 
αυτογνωσία, καθώς και η δυνατότητα να µην κάνουμε ποτέ 
πράγματα που δεν θέλουμε να κάνουμε. Ας πράξουµε 
λοιπόν κάτι καλό, κάτι ωραίο µέσα σ’ αυτόν τον κόσµο: οἱ 
άνθρωποι ξέρουν, εκ φύσεως, τι είναι το Καλό και τι το 
Κακό - η αντίληψη αυτή που ανέπτυξαν πολύ µετά τους 
Στωικούς μεγάλοι φιλόσοφοι όπως ο Χιουμ και ο Καντ 
ρυθμίζει σήµερα τη ζωή του δημοκρατικού πολίτη. 

Τα καλύτερα πράγματα στη ζωή δεν είναι αντικείμενα. 
Γίνε ο ίδιος γιατρός της ψυχής σου. Δέξου ό,τι δεν μπορείς 
να αλλάξεις. 

Ζήσε κάθε στιγμή σαν να είναι η τελευταία σου. Ἡ 
ευτυχία είναι µια απόφαση. 


1 Ο ορφισµός είναι µυστηριακή λατρεία που εμφανίστηκε τον 6ο αιώνα π.Χ., 
σύμφωνα µε την οποία ο Ορφέας αναµόρφωσε τα μυστήρια του Διονύσου µε 
στόχο τον εξαγνισµό της ψυχής. (Σ.τ.Μ.) 

